title: Kun kesä kuolee

text: "Video-oppaassa" vuodelta 1994 Ilkka Jauhiainen piti teosta hyvien näyttelijöiden ansiosta yllättävän laadukkaana tv-elokuvana ja antoi sille kaksi tähteä viidestä, mikä vastaa sanallista arviota ”keskinkertainen”.


title: Remigius Maria Paul Inchananiyil

text: Remigius Maria Paul Inchananiyil (s. 26. heinäkuuta 1961) on intialainen syyrialais-malabarilaiskatolinen piispa. Hänet vihittiin papiksi Thamarasserryn hiippakuntaan 12. joulukuuta 1987 ja nimitettiin sen johtoon 15. tammikuuta 2010. Piispaksi vihkiminen seurasi 8. huhtikuuta. Pääkonsekraattorina toimi George Valiamattam, jota avustivat Jacob Thoomkuzhy ja Paul Chittilapilly.


title: Serge Ibaka

text: Serge Jonas Ibaka Ngobila (s. 18. syyskuuta 1989 Brazzaville, Kongon tasavalta) on kongolais-espanjalainen koripalloilija, olympiamitalisti ja Euroopan mestari, joka edustaa kansainvälisellä tasolla Espanjan maajoukkuetta ja on pelannut NBA:ssa vuodesta 2009 lähtien.


title: Serge Ibaka

text: Ibakan varasi NBA:han 24. vuorolla Seattle SuperSonics, joka vaihtoi nimensä Oklahoma City Thunderiksi. Ibaka on pelannut NBA:n lisäksi espanjalaisissa seurajoukkueissa. Kongolaislähtöiselle Ibakalle myönnettiin vuonna 2011 Espanjan kansalaisuus, ja hän edusti Espanjaa vuoden 2011 EM-kilpailuissa, joissa joukkue voitti Euroopan mestaruuden sekä Lontoon kesäolympialaisissa 2012, missä Espanja saavutti Yhdysvaltain jälkeen hopeaa.


title: Serge Ibaka

text: Isona laitahyökkääjänä pelaava Ibaka oli NBA-kausien 2011–2012 ja 2012–2013 paras heitontorjuja 3,7 ja 3,0 torjunnan ottelukohtaisella keskiarvolla. Hänet valittiin samoilla kausilla, kuten myös kaudella 2013–2014, . Vuonna 2011 hän osallistui un.


title: Serge Ibaka

text: Elokuussa 2012 Ibaka teki Oklahoman kanssa neljän vuoden ja 48 miljoonan dollarin jatkosopimuksen.


title: Serge Ibaka

text: Kesäkuussa 2016 Ibaka myytiin vaihtokaupassa Orlando Magiciin ja helmikuussa 2017 Toronto Raptorsiin.


title: Norris Cole

text: Norris Cole (s. 13. lokakuuta 1988 Dayton, Ohio) on yhdysvaltalainen koripalloilija, pelipaikaltaan pelintekijä. Hän pelaa tällä hetkellä NBA-liigan Miami Heatissä.


title: Norris Cole

text: Colen serkku, Trent Cole, pelaa amerikkalaista jalkapalloa NFL-liigan Philadelphia Eaglesissä.


title: Norris Cole

text: Chicago Bulls varasi Clevelandin osavaltionyliopistossa pelanneen Cole ensimmäisellä kierroksella vuoden . Hänet myytiin myöhemmin samana päivänä Minnesota Timberwolves riveihin, josta matka jatkui vain hetkeä myöhemmin Miami Heatin organisaatioon.


title: Norris Cole

text: Cole voitti heti tulokaskaudellaan mestaruuden, Heatin kaadettua Oklahoma City Thunderin loppuotteluissa otteluvoitoin 4-1.


title: Derealisaatio

text: Derealisaatio (toisinaan lyh. DR) on havaitsemisen tai kokemisen tila, jossa ulkoinen maailma vaikuttaa epätodelliselta. Oireena voi olla myös tunne siitä, että ympäröivä todellisuus on vailla tunnesyvyyttä, eikä siinä tapahdu mitään spontaanisti. Derealisaatio ei ole itsenäinen häiriötila, vaan se on muiden psykiatristen ja neurologisten häiriöiden dissosiatiivinen oire. Derealisaatio on hyvin yleistä: jopa 5 % väestöstä kokee sitä joskus, ja jopa 31–66 % traumaattisten tapahtumien yhteydessä. Ohimenevää derealisaatiota ilmenee päihteiden käytön, univajeen sekä stressin seurauksena.


title: Derealisaatio

text: Derealisaatio on subjektiivinen kokemus ulkomaailman epätodellisuudesta siinä missä depersonalisaatio on kokemusta oman itsen epätodellisuudesta. Useimmat lähteet pitävät derealisaatiota ja depersonalisaatiota itsenäisinä ilmiöinä, mutta joidenkin mukaan kyse on pohjimmiltaan yhdestä ilmiöstä. Nosologisesti ilmiöiden yhtenäisyyttä perustellaan sillä, että oireita ilmenee useimmiten toistensa yhteydessä. Filosofisempi peruste on, ettei itsen, muiden ja maailman fenomenologista kokemista voi erottaa toisistaan.


title: Derealisaatio

text: Krooninen derealisaatio saattaa johtua takaraivo- ja ohimolohkojen toimintahäiriöstä.


title: Derealisaatio

text: Derealisaatiossa henkilö voi kokea havaitsemansa asiat elottomina, vailla niihin yleensä liittyvää tunnelatausta. Läheisten ihmisten tunnistamisen herättämät tunnereaktiot saattavat olla merkittävän latistuneita. "Déjà vun" ja "jamais vun" kokemukset ovat tavallisia. Tutut paikat saattavat vaikuttaa vierailta, kummallisilta, epätodellisilta. Henkilö voi kokea maailman ikään kuin dolly zoomin lävitse. Havainnon poikkeavuus saattaa kattaa myös kuulo-, maku- ja hajuaistin.


title: Derealisaatio

text: Derealisaatiota ilmenee usein pakkoajatusten yhdeydessä. Se voi pakkoajatusten herättämän ahdistuneisuuden kanssa olla tiedostamatonta, ja puhjeta tietoisuuteen esimerkiksi vasta paniikkikohtauksen myötä. Oire voi tällöin herättää kokijassaan pelkoa sen syistä, sillä derealisaatiota voi sen järkyttävyyden takia olla vaikea mieltää pelkästään ahdistuneisuudesta johtuvaksi. Sen sijaan ihminen saattaa kuvitella derealisaation johtuvan jostain vakavammasta syystä, mikä puolestaan saattaa pahentaa ahdistuneisuutta ja sen myötä taas derealisaation kokemista.


title: Derealisaatio

text: Derealisaatiosta kärsivät kuvaavat kokevansa ulkomaailman ikään kuin se olisi televisio-ohjelmaa tai elokuvaa. Tämän ja muiden vastaavien tunteiden seurauksena kroonisesti derealisoitunut ihminen saattaa vieraantua läheisistään.


title: Derealisaatio

text: Derealisaatio voi kytkeytyä epilepsiaan, erityisesti ohimolohkoepilepsiaan, migreeniin sekä lieviin pään vammoihin. Alentunut tunnereagointi havaintoon saattaa johtaa havaitun kokemiseen epätodellisena.


title: Derealisaatio

text: Derealisaatio saattaa myös olla epäsuora seuraus tasapainoaistin häiriöistä kuten sisäkorvatulehduksesta tai vestibulaarineuroniitistä. Tällöin häiriintyneen tasapainoaistin signaalien ristiriitaisuus aiemmin opitun kanssa aiheuttaa ahdistusta, mikä edesauttaa derealisaatiokokemuksen syntymistä. Toisen selityksen mukaan noradrenaliini- ja serotoniinitoiminnassa tapahtuu tasapaino-oireiden takia muutoksia, jotka valmistavat ihmistä reagoimaan vaaraan, minkä seurauksena saattaa olla ahdistuneisuutta tai paniikki, ja edelleen derealisaatio.


title: Derealisaatio

text: Kannabis, psykedeelit, dissosiatiivit, masennuslääkkeet, kofeiini, ilokaasu, ja nikotiini saattavat varsinkin suurina määrinä aiheuttaa derealisaation kaltaisia kokemuksia. Derealisaatio voi myös olla alkoholin tai bentsodiatsepiinin vieroitusoire.


title: Derealisaatio

text: Derealisaatiota ilmenee myös vaikeiden unihäiriöiden ja mielenterveyden häiriöiden, kuten depersonalisaatiohäiriön, epävakaan persoonallisuuden, dissosiaatiohäiriöiden sekä kaksisuuntaisen mielialahäiriön yhteydessä.


title: Derealisaatio

text: Derealisaatiota ja depersonalisaatiota voidaan aiheuttaa fysiologisille oireille altistamisen menetelmällä, jota käytetään hoidettaessa paniikkihäiriötä kognitiivisella psykoterapialla tai trauman jälkeisissä tiloissa, jollain integratiivisella lähestymistavalla.


title: Suomalaisia kirjanomistajanmerkkejä

text: Suomalaisia kirjanomistajanmerkkejä on E. J. Ellilän kirjoittama tietokirja, joka ilmestyi vuonna 1938 Gummeruksen kustantamana. Merkittäväksi teoksen tekee se, että se oli ensimmäinen suomenkielinen teos suomalaisista kirjanomistajanmerkeistä eli exlibriksistä.


title: Suomalaisia kirjanomistajanmerkkejä

text: Ellilä keräsi teokseensa kattavasti sen ajan tunnetuimpien erialojen vaikuttajien kirjanomistajamerkkejä. Tunnetuimpia henkilöitä tai instituutioita, joiden kirjanomistajanmerkki löytyy teoksesta ovat marsalkka Mannerheim, Volter Kilpi ja Tasavallan presidentti. Teoksesta löytyy 136 teokseen liimattua alkuperäistä exlibristä. Tunnetuimpia taiteilijoita, jotka ovat piirtäneet kirjassa olevia merkkejä, ovat Helene Schjerfbeck ja Erkki Tanttu. Kirjasta otettiin vain 150 kappaleen painos numeroituna ja kirjailijan nimikirjoituksella varustettuna. Painoksen kokonaismäärä on lähellä edellä mainittua 150 kappaletta, vaikka on tullut tietoon hieman yli 150 numeron numeroituja ja kannettomia koevedosyksilöitä. Pienen painosmäärän ja mielenkiintoisen sisällön ansiosta se on muodostunut halutuksi keräilykohteeksi alan harrastajien ja bibliofiilien keskuudessa. Kirja on sidottu puoliranskalaisesti nahkaselkämyksellä ja kulmilla. Teksti on painettu ja alkuperäiset kirjanomistajamerkit kiinnitetty vaaleanruskealle paksulle paperille. Teos kuului Ellilän toimittamaan ja kirjoittamaan sarjaan "Nuoren voiman liiton (NVL) kirjanystävien harrastuspiirin julkaisuja" numerolla 5. Toisen maailmansodan jälkeen vuonna 1949 Ellilä kirjoitti teoksen "Tämä on minun exlibrikseni: uusia suomalaisia kirjanomistajanmerkkejä", joka on jatko-osa "Suomalaisia kirjanomistajanmerkkejä" -teokselle.


title: Mike Singletary

text: Michael ”Mike” Singletary (s. 9. lokakuuta 1958 Houston, Teksas) on yhdysvaltalainen amerikkalaisen jalkapallon valmentaja, sekä entinen pelaaja.


title: Mike Singletary

text: Singletary pelasi koko 12-vuotisen pelaajauransa ajan Chicago Bearsin joukkueessa. Bearsin vuoden 1985 mestaruuden voittanutta joukkuetta pidetään yhtenä NFL:n kaikkien aikojen parhaista ryhmistä. Pelipaikaltaan Singletary oli puolustuksen tukimies, ja hänet tunnettiin äärimmäisen kovana taklaajana sekä pelotteena vastustajan hyökkääjille.


title: Mike Singletary

text: Singletary valittiin amerikkalaisen jalkapallon Hall of Fameen vuonna 1998.


title: Mike Singletary

text: Singletary aloitti valmennusuransa vuonna 2003 Baltimore Ravensin valmennusjohdossa. Vuotta myöhemmin hän siirtyi Ravensin puolustuksen koordinaattorin Mike Nolanin perässä San Francisco 49ersin riveihin, Nolanin saatua pestin 49ersin päävalmentajana.


title: Mike Singletary

text: Singletary nousi päävalmentajaksi kesken kauden 2008, Nolanin saatua potkut. Singletaryn aikana 49ers ei onnistunut saavuttamaan huomattavaa menestystä, ja Singletary erotettiin tehtävästään ennen kauden 2010 viimeistä ottelua, San Franciscon menetettyä mahdollisuutensa selviytyä pudotuspeleihin.


title: Mike Singletary

text: Kuukausi 49ersista eroamisensa jälkeen Singletary teki valmennussopimuksen Minnesota Vikingsin kanssa.


title: Sergio Goretti

text: Sergio Goretti (2. huhtikuuta 1929 Città di Castello – 22. kesäkuuta 2012) oli italialainen roomalaiskatolinen piispa. Hänet vihittiin papiksi 5. huhtikuuta 1953 ja nimitettiin Assisin ja Nocera Umbra-Gualdo Tadinon hiippakuntien johtoon 14. joulukuuta 1980. Piispaksi vihkiminen seurasi 6. tammikuuta 1981. Pääkonsekraattorina toimi paavi Johannes Paavali II, jota avustivat Giovanni Canestri ja Belchior Joaquim da Silva Neto.


title: Sergio Goretti

text: Goretti sai 30. syyskuuta 1986 nimityksen yhdistetyn Assisi-Nocera Umbra-Gualdo Tadinon hiippakunnan piispaksi, jona hän toimi, kunnes jäi eläkkeelle 19. marraskuuta 2005.


title: Belchior Joaquim da Silva Neto

text: Belchior Joaquim da Silva Neto (7. marraskuuta 1918 Araújos – 24. toukokuuta 2000) oli brasilialainen roomalaiskatolinen piispa. Hänet vihittiin lasaristien papiksi 8. joulukuuta 1945 ja nimitettiin Aterradon koadjuuttoripiispaksi sekä Cremnan titulaaripiispaksi 13. helmikuuta 1960. Piispaksi konsekroinnin suoritti 24. huhtikuuta João Resende Costa, jota avustivat João Batista Cavati ja José Lázaro Neves.


title: Belchior Joaquim da Silva Neto

text: Aterradon hiippakunnan nimi vaihdettiin Luziksi 5. joulukuuta 1960, ja da Silva Netosta tuli 9. heinäkuuta 1967 sen piispa, jona hän toimi, kunnes jäi eläkkeelle 18. toukokuuta 1994. Hän osallistui Vatikaanin toiseen kirkolliskokoukseen.


title: Voi kuinka me sinua kaivataan

text: Voi kuinka me sinua kaivataan on suomirockyhtye Eppu Normaalin kappale yhtyeen vuonna 1985 julkaistulta "Kahdeksas ihme" -studioalbumilta. Kappaleen on säveltänyt yhtyeen kitaristi Mikko ”Pantse” Syrjä ja sanoittanut hänen veljensä, yhtyeen laulaja Martti Syrjä. Kappale on yksi Eppu Normaalin tunnetuimmista, ja se on yhtyeen konserttien vakionumeroita. B-puolen kappaleen ”Asustelaulu” on säveltänyt yhtyeen toinen kitaristi Juha Torvinen ja sanoittanut niin ikään Martti Syrjä.


title: Voi kuinka me sinua kaivataan

text: Single nousi Suomen virallisen listan sijalle 3.


title: Paavo Sjöberg

text:
Paavo Oskari Sjöberg (29. kesäkuuta 1930 Kiikala – 10. kesäkuuta 2012 Salo)
"Pidättekö tangosta" kappale sai voiton Sata-Häme Soi kilpailussa vuonna 1987 ja kappale
"Salon seudun polkka" voitti Hyvinkään harmonikkaviikolla vuonna 1982.


title: Paavo Sjöberg

text: Nuorena Sjöberg harjoitteli lasinpuhallusta ja siirtyi Horsman konepajalle vuonna 1947 jossa kehitteli lumilinkoja ja myllyjä. Sjöbergillä oli myös oma yritys Salon Myllyosat.


title: Paavo Sjöberg

text: Vuonna 1979 Sjöberg perusti Salon Seudun Harmonikkakerhon ja johti SALONki-orkesteria vuoteen 2001 asti. Sjöbergille myönnettiin Salo-mitali vuonna 1989 ja Tasavallan presidentti myönsi hänelle director musices arvonimen ja Harmonikkaliitto myönsi hänelle kultaisen ansiomerkin.


title: Kuivannon arboretum

text: Kuivannon Arboretum on Kuivannon Puutarhan ylläpitämä puulajipuisto, jossa on runsaat kaksituhatta kasvia. Kasvinäyttely on avoinna tilauksesta.


title: Romaaninen kirjallisuus

text: Romaaninen kirjallisuus tarkoittaa romaanisilla kielillä kirjoitettua kirjallisuutta. Romaanista kirjallisuutta tutkii romaaninen filologia.


title: João Resende Costa

text: João Resende (tai Rezende) Costa (19. lokakuuta 1910 Borda da Mata – 21. heinäkuuta 2007) oli brasilialainen roomalaiskatolinen arkkipiispa. Hänet vihittiin salesiaanien papiksi 28. heinäkuuta 1935 ja nimitettiin Ilhéusin hiippakunnan johtoon 23. helmikuuta 1953. Piispaksi vihkiminen seurasi 24. toukokuuta. Pääknosekraattorina toimi Carlos Carmelo de Vasconcelos Motta, jota avustivat Orlando Chaves ja Antônio Campelo de Aragão.


title: João Resende Costa

text: 19. heinäkuuta 1957 Resende Costa sai nimitykset Belo Horizonten koadjuuttoriarkkipiispaksi ja Martyropoliin titulaariarkkipiispaksi. Hänestä tuli Belo Horizonten arkkipiispa 15. marraskuuta 1957, ja hän toimi tässä virassa, kunnes jäi eläkkeelle 5. helmikuuta 1986. Hän osallistui Vatikaanin toiseen kirkolliskokoukseen.


title: João Batista Cavati

text: João Batista Cavati (5. toukokuuta 1892 – 30. kesäkuuta 1987) oli brasilialainen roomalaiskatolinen piispa. Hänet vihittiin lasaristien papiksi 20. maaliskuuta 1920 ja nimitettiin Caratingan hiippakunnan johtoon 30. heinäkuuta 1938. Piispaksi vihkiminen seurasi 30. lokakuuta. Pääkonsekraattorina toimi Helvécio Gomes de Oliveira, jota avustivat Luiz Scortegagna ja Fernando Taddei.


title: João Batista Cavati

text: Cavati erosi tehtävistään Caratingan piispana 20. lokakuuta 1956, jolloin hän sai nimityksen Eucarpian titulaaripiispaksi. Hän erosi titulaaripiispan arvosta 14. joulukuuta 1970.


title: Monsterit Oy: Säikkysaari

text: Monsterit Oy: Säikkysaari () on Monsterit Oy -animaatioelokuvaan liittyvä videopeli, joka on julkaistu vuosina 2001 ja 2002.


title: Ilmaan noussut oon

text: Ilmaan noussut oon on suomalaisen Eija Kantolan studioalbumi vuodelta 1993.


title: Yössä sielujen

text: Yössä sielujen on suomalaisen Eija Kantolan studioalbumi vuodelta 1994.


title: Tänään (albumi)

text: Tänään on iskelmälaulaja Eija Kantolan studioalbumi vuodelta 1995.


title: Katseet

text: Katseet on suomalaisen Eija Kantolan studioalbumi vuodelta 1997.


title: Kylmä kuuma ja kaunis

text: Kylmä kuuma ja kaunis on suomalaisen Eija Kantolan studioalbumi vuodelta 2000. Se nousi Suomen virallisen listan sijalle 36.


title: Käärmetanssi

text: Käärmetanssi on suomalaisen Eija Kantolan studioalbumi vuodelta 2008.


title: Peili (Eija Kantolan albumi)

text: Peili on suomalaisen Eija Kantolan studioalbumi vuodelta 2012.


title: Alex Galchenyuk

text: Alex Galchenyuk (s. 12. helmikuuta 1994 Milwaukee, Wisconsin, Yhdysvallat) on yhdysvaltalainen jääkiekkoilija, joka edustaa NHL-joukkue Arizona Coyotesia. Hän on pelipaikaltaan keskushyökkääjä. Galchenyukin vahvuudet ovat älykkyydessä, luovuudessa ja kiekonkäsittelytaidoissa. Hän pitää kiekkoa hyvin hallussaan nopeassa vauhdissa ja on hyvä luistelija. Galchenyukin heikkous on keskinkertainen puolustuspeli. Häntä on verrattu Pittsburgh Penguinsin Jevgeni Malkiniin.


title: Alex Galchenyuk

text: Galchenyuk pelasi kauden 2009–2010 MWEHL-sarjassa Chicago Young Americansin alle 18-vuotiaiden joukkueessa. Hän oli tehoilla 44+43=87 koko sarjan paras pistemies. OHL-joukkue Sarnia Sting varasi Galchenyukin koko OHL Priority Selectionin ensimmäisenä pelaajana.


title: Alex Galchenyuk

text: Galchenyuk siirtyi hänet varanneeseen Sarnia Stingiin kaudeksi 2010–2011. Hän oli tehoilla 31+52=83 joukkueen kolmanneksi paras pistemies Nail Jakupovin ja Kale Kerbashianin jälkeen. Galchenyuk valittiin myös OHL:n tulokkaiden ensimmäiseen tähdistökentälliseen.


title: Alex Galchenyuk

text: Elokuussa 2011 Galchenyuk sai vakavan polvivamman, joka piti hänet sivussa peleistä lähes koko kauden 2011–2012. Hän palasi Stingin kahteen viimeiseen runkosarjapeliin ja pelasi kuusi playoff-ottelua ensimmäisellä kierroksella Saginawia vastaan tehoilla 2+2=4.


title: Alex Galchenyuk

text: Huhtikuussa 2012 NHL:n kykyjenetsijäpalvelu listasi Galchenyukin Pohjois-Amerikassa pelaavista kenttäpelaajista sijalle neljä . Lopulta Montreal Canadiens varasi hänet kolmantena.


title: Alex Galchenyuk

text: Kausi 2017–2018 oli Galchenyukille vaikea ja hänen nimensä pyöri kauden aikana siirtohuhuissa. Lopulta hänet kaupattiin Arizona Coyotesiin 15.6.2018 vaihdossa keskushyökkääjä Max Domiin.


title: Alex Galchenyuk

text: Galchenyukin valkovenäläinen isä Aleksandr Galtšenjuk pelasi myös jääkiekkoa. Hän toimi Galchenyukin joukkueen apuvalmentajana Sarnia Stingissä kausilla 2010–2013.


title: Legendaa

text: Legendaa on suomalaisen Eija Kantolan studioalbumi vuodelta 2005.


title: Amit Ivri

text: Amit Ivri (s. 1989) on israelilainen uimari.


title: Amit Ivri

text: Ivri sijoittui junioreiden EM-kilpailuissa 50 metrin perhosuinnissa viidenneksi Budapestissa 2005. Hän oli samassa lajissa aikuisten EM-kilpailuissa seitsemäs lyhyellä radalla Debrecenissä 2007 ja pitkällä radalla Eindhovenissa 2008 sekä kuudes lyhyellä radalla Rijekassa 2008. Budapestin pitkän radan EM-kilpailuissa 2010 hän sijoittui 100 metrin perhosuinnissa viidenneksi ja 50 metrin perhosuinnissa kahdeksanneksi.


title: Amit Ivri

text: Ivri sijoittui Eindhovenin lyhyen radan EM-kilpailuissa 2010 neljänneksi 50 metrin perhosuinnissa ja kuudenneksi 100 metrin sekauinnissa. Szczecinin lyhyen radan EM-kisoissa 2011 hän oli neljäs 50 metrin perhosuinnissa. Hän sai Debrecenin pitkän radan EM-kilpailuissa 2012 pronssia 100 metrin perhosuinnissa ajalla 58,78. Tällä saavutuksella hänestä tuli maansa ensimmäinen naismitalisti EM-uinnissa. 50 metrin perhosuinnissa hän sijoittui kahdeksanneksi. Lontoon olympialaisissa 2012 hän karsiutui 200 metrin sekauinnin välierissä. Myös pitkän radan MM-kilpailuissa hän on parhaimmillaan selviytynyt välieriin. Herningin lyhyen radan EM-kilpailuissa 2013 hän sijoittui 100 metrin sekauinnissa neljänneksi ja 200 metrin sekauinnissa kahdeksanneksi.


title: Amit Ivri

text: Ivri sijoittui Dohan lyhyen radan MM-kilpailuissa 2014 seitsemänneksi 100 metrin sekauinnissa. Hän oli Netanyan lyhyen radan EM-kilpailuissa 2015 neljäs 100 metrin sekauinnissa ja kahdeksas 50 metrin rintauinnissa


title: Hypofosforihapoke

text: Hypofosforihapoke eli alifosforihapoke tai fosfiinihappo (HPO) on yksi fosforin happihapoista.


title: Hypofosforihapoke

text:
Hypofosforihapoke on keskivahva monoproottinen happo. Sen pK-arvo on 2,1. Hypofosforihapokkeella on kaksi tautomerista muotoa. Toisessa molempiin happiatomeihin on liittyneenä vetyatomi ja lisäksi yksi vetyatomi on muodostanut sidoksen fosforin kanssa. Stabiilimmassa tautomerisessa muodossa vain toiseen happiatomeista on sitoutunut vetyatomi ja fosforiatomiin on sitoutunut kaksi vetyatomia.
Hypofosforihapoke ja sen suolat, hypofosfiitit, ovat erittäin vahvoja pelkistimiä. Ne kykenevät pelkistämään muun muassa Cu-ionit kuparihydridiksi ja ilman happi voi hapettaa sen fosforihapokkeeksi. Kuumennettaessa yli 133 °C:n lämpötilaan yhdiste hajoaa disproportioituen fosfiinikaasuksi ja fosforihapoksi.
Hypofosforihapoketta valmistetaan pääasiassa kahdella tavalla. Valkoinen fosfori muodostaa emäksisessä kalsium- tai bariumhydroksidilietteessä keitettynä fosfiinia ja hypofosforihapokkeen suolaa. Tämän jälkeen muodostuva suola käsitellään vahvalla hapolla, kuten rikkihapolla, jolloin hypofosforihapoke vapautuu suoloistaan. Rikkihappoa käytettäessä epäpuhtautena muodostuu niukkaliukoisia kalsium- tai bariumsulfaatteja, jotka voidaan erottaa suodattamalla. Hypofosforihapokkeen vesiliuosta haihduttaessa happo kiteytyy ja voidaan erottaa. Happo voidaan myös uuttaa dietyylieetteriin.


title: Hypofosforihapoke

text: Toinen tapa valmistaa yhdistettä on fosfiinin hapetus jodin avulla. Sivutuotteena muodostuu vetyjodidia, joka voidaan poistaa tuotteesta tislaamalla.


title: Herttoniemen kirkko

text: Herttoniemen kirkko on Länsi-Herttoniemessä Helsingissä sijaitseva Herttoniemen seurakunnan kirkkorakennus. Punatiilellä verhoiltu kirkko on valmistunut vuonna 1958. Sen on suunnitellut vuonna 1957 oman toimiston perustanut arkkitehti Osmo Lappo, jonka päätyö on kymmenisen vuotta myöhemmin aloitettu Vekaranjärven kasarmialue.


title: Herttoniemen kirkko

text: Kirkkosalin lisäksi rakennuksessa on muun muassa virasto- ja kerhotiloja, toimituskappeli, kaksi kirkkosaliin yhdistettävissä olevaa seurakuntasalia sekä monitoimisali, jota voidaan käyttää niin voimistelusalina kuin juhlasalinakin.


title: Herttoniemen kirkko

text: Herttoniemen kirkossa on erillinen kellotorni, jossa on kolme itävaltalaista kelloa. Kelloista kaksi on saatu lahjoituksina.


title: Herttoniemen kirkko

text: Kirkkosalia hallitsee valkoinen, eläväpintainen alttarin taustaseinä, jolla on kuvanveistäjä Gunnar Uotilan veistämä puinen krusifiksi. Kirkkotekstiilit ovat Dora Jungin ja kirkkohopeat Bertel Gardbergin suunnittelemat. Kirkon urut ovat vuodelta 1962 ja niissä on 25 äänikertaa.


title: Herttoniemen kirkko

text: Herttoniemen kirkko on peruskorjattu vuosina 2001–2002.


title: Yön hiljaisuus

text: Yön hiljaisuus on suomalaisen Eija Kantolan studioalbumi vuodelta 1994.


title: George Kerr

text: George Ezekiel Kerr (16. lokakuuta 1937 Hanover, Jamaika, Brittiläinen imperiumi – 15. kesäkuuta 2012) oli jamaikalainen yleisurheilija, olympiamitalisti ja Pan-Amerikan kisojen voittaja, joka kilpaili pikajuoksussa.


title: George Kerr

text: Kerr kilpaili Länsi-Intian liittovaltion joukkueessa Rooman kesäolympialaisissa 1960, joissa hän voitti pronssia 400 metrillä ja 4 × 400 metrin viestijoukkueessa. Jamaikaa Kerr edusti Melbournen vuoden 1956 ja Tokion vuoden 1964 kesäolympialaisissa. Tokiossa hän oli 800 ja 4 × 400 metrillä neljäs. Pan-Amerikan kisoissa Kerr voitti Chicagossa 1959 kultaa 400 ja 4 × 400 metrillä ja hopeaa 800 metrillä.


title: George Kerr

text: Kerr kuoli 15. kesäkuuta 2012 sairaalassa, johon hän oli joutunut sydänkohtauksen vuoksi.


title: Pioneeripuu

text: Pioneeripuu on ensimmäinen puulaji, joka alkaa kasvaa metsänkierrossa, kun tulipalo on polttanut yleensä aarniometsän paloaukeaksi tai kun on tehty avohakkuu.


title: Pioneeripuu

text: Pioneeripuiden jälkeen tulevat vallitseviksi mahdollisesti muiden puulajien puut, joille kasvualusta on yleensä metsätyyppinä suotuisampi.


title: Pioneeripuu

text: Ekologisesti pioneeripuut ovat eräs erikoistapaus pioneerilajeista. Suomessa metsän kierrossa pioneerikasveja, jotka eivät ole puita, ovat esimerkiksi maitohorsma ja vadelma. Ekologisen sukkession edetessä myös ne lopulta väistyvät vähemmän valoa vaativien sulkeutuneen metsän lajien tieltä.


title: Rolly Tasker

text: Roland Leslie ”Rolly” Tasker (21. maaliskuuta 1926 Perth, Australia, Brittiläinen imperiumi – 22. kesäkuuta 2012) oli australialainen kilpapurjehtija, olympiamitalisti ja maailmanmestari.


title: Rolly Tasker

text: Tasker saavutti parinsa John Scottin kanssa 12 m² Sharpie -venetyypin olympiahopeaa Melbournessa 1956. Roomassa 1960 hän oli Flying Dutchman -venetyypillä 18:s. Taskerin ja Scottin saavuttama mitali oli Australian ensimmäinen purjehduksen olympiamitali. Tasker voitti myöhemmin maailmanmestaruuden Flying Dutchman -venetyypillä.


title: Rolly Tasker

text: Tasker kuoli Australiassa 86-vuotiaana 22. kesäkuuta 2012.


title: John Scott (kilpapurjehtija)

text: John Malcolm Scott (s. 1934) on australialainen aktiiviuransa lopettanut kilpapurjehtija ja olympiamitalisti.


title: John Scott (kilpapurjehtija)

text: Scott saavutti parinsa Rolly Taskerin kanssa 12 m2 Sharpie -venetyypin olympiahopeaa Melbournessa 1956. Taskerin ja Scottin saavuttama mitali oli Australian ensimmäinen purjehduksen olympiamitali.


title: John Scott

text: John Scott –nimisiä henkilöitä ovat muun muassa:


title: Video-opas

text: Video-opas on sarja WSOY:n julkaisemia videoelokuvien hakuteoksia. Siinä ilmestyi kaksi osaa: "Video-opas" vuonna 1992 ja "Video-opas 95" vuonna 1994. Teokset koosti päätoimittaja Bello Romanon johtama toimituskunta, joka kirjoitti niihin arvostelun jokaisesta Suomessa videokasetilla julkaistusta elokuvasta. Arvioijia olivat Romanon lisäksi Asko Alanen, Kari Hintikka, Sam Inkinen, Ilkka Jauhiainen, Roope Lehtinen, Harri Närhi, Esko Rautakorpi, Markku Salmi, Kari Salminen, Olavi Similä ja Kati Sinisalo. "Video-oppaat" olivat ilmestyessään laajimpia suomalaisia elokuvan hakuteoksia: jälkimmäinen sisälsi arvostelut 8 500 elokuvasta.


title: Video-opas

text: Teoksissa arvostellaan kaikki Suomessa ilmestymiseen mennessä videolla julkaistut elokuvat. Pois on jätetty ainakin dokumenttielokuvat, Suomessa teatterilevityksettä jääneet konserttielokuvat ja hardcore-porno. Videolain kieltämät K18-ikärajan saaneet elokuvat sisältyivät aineistoon, toimituskunnan kannanottona.


title: Video-opas

text: Teoksissa elokuvista on kirjoitettu yhdistetty arvostelu ja juonireferaatti, joissa annetaan myös mahdollisia lisätietoja. Elokuvat on pisteytetty tähdillä yhdestä viiteen; lisäksi on pommielokuva-luokitus, joka annettiin yhtä tähteä huonommille elokuville.


title: Morgan Rielly

text: Morgan Rielly (s. 9. maaliskuuta 1994 West Vancouver, Brittiläinen Kolumbia, Kanada) on kanadalainen jääkiekkopuolustaja, joka edustaa NHL-joukkue Toronto Maple Leafsia. "Elite Prospectsin" verkkosivuston mukaan hyökkäävän mutta samalla puolustusvelvoitteet hyvin hoitavan puolustajan vahvuudet ovat luistelussa, kiekonkäsittelytaidoissa ja laukauksessa. Riellyn heikkoudet löytyvät sivuston mukaan fyysisestä pelaamisesta.


title: Cody Ceci

text: Cody Ceci (s. 21. joulukuuta 1993 Ottawa, Ontario, Kanada) on kanadalainen jääkiekkopuolustaja, joka edustaa NHL-seura Ottawa Senatorsia. Oikealta laukova Ceci on kahdensuunnan puolustaja, jonka vahvuudet ovat hyökkäyspelissä ja peliymmäryksessä. Hänen vahvuutensa ovat kiekonkäsittelyssä, luistelussa, syöttämisessä ja laukomisessa. Hänen heikkoutensa ovat fyysisessä pelissä.


title: Cody Ceci

text: Ceci pelasi vuosina 2009–2013 OHL:ää Ottawa 67's:ssa ja Owen Sound Attackissa. Kaudella 2012–2013 hän toimi Ottawa 67's:n kapteenina, kunnes siirtyi tammikuussa 2013 Owen Sound Attackiin. Saman vuoden huhtikuussa Ceci siirtyi NHL-seura Ottawa Senatorsin AHL-farmijoukkueeseen Binghamton Senatorsiin. Kaudella 2013–14 Ceci pelasi sekä Binghamton Senatorsissa ja Ottawa Senators. Binghamtonissa hän teki runkosarjassa 27 ottelussa tehot 2+17 ja pudotuspeleissä 4 ottelussa tehot 1+1. Ottawassa hän teki 49 ottelussa tehot 3+6. Kaudella 2014–15 hän pelasi koko kauden Ottawa Senatorsissa tehden runkosarjassa 81 ottelussa 5 maalia ja antaen 16 maaliin johtanutta syöttöä. Pudotuspeleissä hän teki kuudessa ottelussa kaksi syöttöpistettä.


title: Radek Faksa

text: Radek Faksa (s. 9. tammikuuta 1994 Opava, Tšekki) on tšekkiläinen jääkiekkoilija, joka edustaa NHL-joukkue Dallas Starsia. Hän on pelipaikaltaan keskushyökkääjä.


title: Radek Faksa

text: Faksa on HC Trinecin kasvatti. Hän siirtyi vuonna 2011 pelaamaan Kanadan juniorisarjaan.


title: Razgradin alue

text: Razgradin alue () on Bulgarian alue maan koillisosassa. Razgradin alue on jaettu seitsemään kuntaan.


title: Oscar Rizzato

text: Oscar Rizzato (s. 8. helmikuuta 1929) on italialainen roomalaiskatolinen arkkipiispa. Hänet vihittiin papiksi Padovan hiippakuntaan 4. heinäkuuta 1954 ja nimitettiin Eleemosynaria Apostolican almujenjakajaksi sekä Virunumin titulaariarkkipiispaksi 23. joulukuuta 1989. Piispaksi vihkiminen seurasi 6. tammikuuta 1990. Pääkonsekraattorina toimi paavi Johannes Paavali II, jota avustivat Giovanni Battista Re ja Miroslav Stefan Marusyn. Rizzato jäi eläkkeelle 28. heinäkuuta 2007.


title: Anselmo Guido Pecorari

text: Anselmo Guido Pecorari (s. 19. toukokuuta 1946 Sermide) on italialainen roomalaiskatolinen arkkipiispa, joka on luonut uran kirkkonsa diplomaattisissa tehtävissä. Hänet vihittiin papiksi Mantovan hiippakuntaan 27. syyskuuta 1970 ja nimitettiin apostoliseksi nuntiukseksi Ruandaan sekä Populonian titulaariarkkipiispaksi 29. marraskuuta 2003. Piispaksi konsekroinnin suoritti 11. tammikuuta 2004 Angelo Sodano, jota avustivat Egidio Caporello ja Oscar Rizzato.


title: Anselmo Guido Pecorari

text: Pecorari erosi 17. tammikuuta 2008 tehtävistään nuntiuksena Ruandaan, mutta sai 24. toukokuuta 2008 vastaavan nimityksen Uruguayhyn.


title: Rusen alue

text: Rusen alue () on Bulgarian alue maan pohjoisosassa ja sillä on yhteistä rajaa Romanian kanssa. Rusen alue on jaettu kahdeksaan kuntaan. Vuoden 2011 lopussa alueella oli 233 767 asukasta. Tonavan ylittävä silta, Tonavan silta sijaitsee alueella. Tonavan silta oli vuonna 2010 ainoa Tonavan ylittävä silta Bulgariassa.


title: Ambrogio Ravasi

text: Ambrogio Ravasi (s. 7. helmikuuta 1929 Bellusco) on italialainen roomalaiskatolinen piispa. Hän kuuluu Consolata-lähetyssaarnaajiin ja on luonut uransa Keniassa.


title: Ambrogio Ravasi

text: Ravasi sai pappisvihkimyksensä 9. helmikuuta 1957, ja hänet nimitettiin 19. kesäkuuta 1981 Marsabitin hiippakunnan johtoon. Hänen edeltäjänään oli toiminut Charles Maria Cavallera. Ravasin konsekroi 18. lokakuuta 1981 Maurice Michael Otunga, jota avustivat Caesar Gatimu ja Ferdinando Maggioni. Hän työskenteli piispana, kunnes jäi eläkkeelle 25. marraskuuta 2006. Samana päivänä hänen seuraajakseen nimitettiin Peter Kihara Kariuki.


title: Félix del Blanco Prieto

text: Félix del Blanco Prieto (s. 15. kesäkuuta 1937) on espanjalainen roomalaiskatolinen arkkipiispa. Hän sai pappisvihkimyksensä 27. toukokuuta 1961, ja hänet nimitettiin Vannidan titulaariarkkipiispaksi sekä apostoliseksi pro-nuntiukseksi São Tomé e Príncipelle ja apostoliseksi delegaatiksi Angolaan 31. toukokuuta 1991. Hänet konsekroi piispaksi 6. heinäkuuta Agostino Casaroli, jota avustivat Angel Suquía Goicoechea ja Antonio Vilaplana Molina.


title: Félix del Blanco Prieto

text: Del Blanco Prieto sai 4. toukokuuta 1996 nimityksen apostoliseksi nuntiukseksi Kameruniin ja 28. kesäkuuta lisäksi Päiväntasaajan Guineaan. 5. kesäkuuta 2003 hänet nimitettiin apostoliseksi nuntiukseksi Maltalle, ja 24. kesäkuuta hän sai tämän lisäksi vastaavan nimityksen Libyaan.


title: Félix del Blanco Prieto

text: 28. heinäkuuta 2007 del Blanco Prieto sai uuden nimityksen Eleemosynaria Apostolican almujenjakajaksi.


title: Eugenio Dal Corso

text: Eugenio Dal Corso (s. 16. toukokuuta 1939 Lugo di Valpantena di Grezzana, Italia) on Angolassa toimiva roomalaiskatolinen piispa. Hänet vihittiin Poveri Servi della Divina Provvidenzan papiksi 7. heinäkuuta 1963 ja nimitettiin Saurimon koadjuuttoripiispaksi 15. joulukuuta 1995. Piispaksi konsekroinnin suoritti 3. maaliskuuta 1996 Félix del Blanco Prieto, jota avustivat Andrea Veggio ja Pedro Marcos Ribeiro da Costa.


title: Eugenio Dal Corso

text: Dal Corsosta tuli 15. tammikuuta 1997 Saurimon piispa, ja 18. helmikuuta 2008 hän sai nimityksen Benguelan piispaksi.


title: Antonio Vilaplana Molina

text: Antonio Vilaplana Molina (28. helmikuuta 1926 Alcoy – 14. tammikuuta 2010) oli espanjalainen roomalaiskatolinen piispa. Hänet vihittiin papiksi 18. joulukuuta 1949 ja nimitettiin Plasencian hiippakunnan johtoon 17. syyskuuta 1976. Piispaksi vihkiminen seurasi 31. lokakuuta. Pääkonsekraattorina toimi José María García Lahiguera, jota avustivat Manuel Llopis Ivorra ja Doroteo Fernández y Fernández.


title: Antonio Vilaplana Molina

text: 9. helmikuuta 1987 Vilaplana Molina sai nimityksen Leónin piispaksi, jonka virkaan hänet asetettiin 15. maaliskuuta 1987 ja jossa hän toimi, kunnes jäi eläkkeelle 19. maaliskuuta 2002.


title: Orozimbo Fuenzalida y Fuenzalida

text: Orozimbo Fuenzalida y Fuenzalida (22. toukokuuta 1925 Rancagua – 27. maaliskuuta 2013) oli chileläinen roomalaiskatolinen piispa. Hänet vihittiin papiksi Rancaguan hiippakuntaan 10. maaliskuuta 1951 ja nimitettiin Calaman prelaatiksi sekä Burcan titulaaripiispaksi 13. maaliskuuta 1968. Piispaksi vihkiminen seurasi 19. toukokuuta. Pääkonsekraattorina toimi Francisco de Borja Valenzuela Rios, jota avustivat Alejandro Durán Moreira ja José del Carmen Valle Gallardo.


title: Orozimbo Fuenzalida y Fuenzalida

text: Fuenzalida y Fuenzalida sai 26. helmikuuta 1970 nimityksen Los Angelesin (Chile) piispaksi, jonka virkaan hänet asetettiin 18. huhtikuuta. Hän sai 13. heinäkuuta 1987 uuden nimityksen San Bernardon piispaksi, jona hän toimi, kunnes jäi eläkkeelle 10. lokakuuta 2003.


title: José Hugo Garaycoa Hawkins

text: José Hugo Garaycoa Hawkins (2. kesäkuuta 1930 Callao – 27. maaliskuuta 2018) oli perulainen roomalaiskatolinen piispa. Hänet vihittiin papiksi 9. heinäkuuta 1961 ja nimitettiin Liman arkkihiippakunnan vihkipiispaksi sekä Horaean titulaaripiispaksi 16. joulukuuta 1982. Piispaksi vihkiminen seurasi 25. tammikuuta 1983. Pääkonsekraattorina toimi Juan Landázuri Ricketts, jota avustivat Eduardo Picher Peña ja Alberto Aurelio Brazzini Diaz-Ufano.


title: José Hugo Garaycoa Hawkins

text: Garaycoa Hawkins sai 6. kesäkuuta 1991 nimityksen Tacnan piispaksi; hänen kaudellaan hiippakunnan nimeksi vaihdettiin Tacna y Moquegua. Hän jäi eläkkeelle 1. syyskuuta 2006.


title: Angiosarkooma

text: Angiosarkooma on veri- tai imusuonten endoteelisoluista alkunsa saava syöpäsairaus. Se on harvinainen ja aggressiivinen kasvain, johon liittyy korkea kuolleisuus. Angiosarkooma voi esiintyä millä tahansa kehon alueella mutta tavallisimmin iholla tai pehmytkudoksessa. Muita kasvaimen lähtöpaikkoja ovat maksa, rinta, perna, luu ja sydän. Sen perusteella, kehittyykö syöpä veri- vai imusuonista, angiosarkoomiksi nimitettävät kasvaimet voidaan edelleen jaotella hemangio- ja lymfangiosarkoomiin.


title: Angiosarkooma

text: Noin joka toinen angiosarkooma sijaitsee pään ja kaulan alueella, mutta pään ja kaulan alueen syövistä vain alle 0,1 % on angiosarkoomia. Ihon angiosarkooma on miehillä yleisempi kuin naisilla (2:1), ja myös luun ja pehmytkudoksen angiosarkooman riski on miehillä raportoitu korkeammaksi.


title: Angiosarkooma

text: Joitain angiosarkoomalle altistavia riskitekijöitä tunnetaan. Suuremmassa sairastumisvaarassa saattavat olla esimerkiksi sädehoitoa saaneet (varsinkin thorotrastille altistuneet) ja arseenille tai vinyylikloridille altistuneet henkilöt. Kasvanut riski on yhdistetty myös krooniseen lymfedeemaan radikaalin mastektomian saaneilla rintasyöpäpotilailla sekä vierasesineisiin kehossa.


title: Ayazin oireyhtymä

text: Ayazin oireyhtymä on harvinainen geneettinen häiriö, joka aiheuttaa etenevän silmäsairauden (koroideremia), kuuroutta ja ylipainoisuutta. Sairaus periytyy peittyvästi X-kromosomissa. Se on kuvattu suvussa, jossa neljä miespuolista henkilöä oli sairastunut. Oireyhtymän taustalla ovat lähekkäisten geenien deleetiot. Sen oireet puhkeavat lapsuudessa.


title: Hyppy tuntemattomaan (albumi)

text: Hyppy tuntemattomaan on suomalaisen Eija Kantolan studioalbumi vuodelta 2002.


title: Parhaat 20 suosikkisävelmää

text: Parhaat 20 suosikkisävelmää on suomalaisen Eija Kantolan studioalbumi vuodelta 1997.


title: Parhaat 40 hittiä

text: Parhaat 40 hittiä on suomalaisen Eija Kantolan kokoelmaalbumi vuodelta 2001.


title: Parhaat (Eija Kantola)

text: Parhaat on suomalaisen Eija Kantolan kokoelmaalbumi vuodelta 1995.


title: Michael Shannon

text: Michael Corbett Shannon (s. 7. elokuuta 1974 Lexington, Kentucky) on yhdysvaltalainen näyttelijä. Hän esiintyy teatterissa, elokuvissa ja televisiossa.


title: Michael Shannon

text: Shannon aloitti näyttelijänuransa teatterin lavalla Chicagossa ja Lontoossa. Hänen ensimmäinen elokuvaroolinsa oli vuoden 1993 elokuvassa "Päiväni murmelina". 2000-luvulla Shannon alkoi saada näkyvämpiä elokuvasivuosia, joista huomattavimpia ovat olleet muun muassa elokuvissa "8 Mile" (2003), "Bug" (2006), "Revolutionary Road" (2008), josta hän sai parhaan miessivuosan Oscar-ehdokkuuden, "The Runaways" (2010), "Yön eläimet" (2016), josta hän sai toisen Oscar-ehdokkuutensa, sekä vuoden 2017 parhaan elokuvan Oscar-palkinnon saanut "The Shape of Water"


title: Michael Shannon

text: Vuodesta 2010 alkaen Shannon on esiintynyt Nelson Van Aldenin roolissa HBO:n "Boardwalk Empire" -televisiosarjassa. Hän näyttelee aktiivisesti myös Chicagon ja New Yorkin teatterilavoilla.


title: Michael Shannon

text: Shannonin roolihahmot ovat yleensä olleet karuja ja ahdistuneita lainrikkojia, mutta hän on esiintynyt myös joissakin sankarinrooleissa ja kevyemmissä komediallisissa rooleissa kuten elokuvissa "Cecil B. Demented" (2000) ja "Kangaroo Jack" (2003).


title: Michael Shannon

text: Shannonilla on suhteestaan näyttelijä Kate Arringtonin kanssa tytär Sylvie, joka syntyi vuonna 2008.


title: Swordsman II

text: Swordsman II () on vuonna 1991 ensi-iltansa saanut wuxia-elokuva ja jatko-osa elokuvalle "The Swordsman". Elokuvan pääosia esittävät Jet Li, Brigitte Lin, Michelle Reis, Rosamund Kwan, Waise Lee, Chin Kar-lok, Lau Shun, Fennie Yuen, Yen Shi-kwan, Candice Yu, Cheung Kwok-leung, Wong Chi-yeung ja Yeung Wah. Elokuvan ovat ohjanneet Ching Siu-tung ja Stanley Tong. Elokuva perustuu Louis Chan romaaniin "The Smiling, Proud Wanderer". Elokuva sai myöhemmin jatko-osan "The East Is Red".


title: Kulosaaren kirkko

text: Kulosaaren kirkko on Kulosaaren kaupunginosassa Helsingissä sijaitseva kirkkorakennus. Silloisen Kulosaaren kunnan huvilakaupunkiin rakennettu kirkko on arkkitehti Bertel Jungin suunnittelema ja valmistunut 1935. Armas Lindgrenin suunnittelema kellotorni on valmistunut 1931. Kulosaaren kirkon suunnittelu oli aloitettu jo heti kunnan perustamisen jälkeen, aluksi tyydyttiin kuitenkin vuokratiloissa toimivaan huvilakirkkoon.


title: Kulosaaren kirkko

text: Kirkko, sen sisustus ja alkuperäinen esineistö ovat kulosaarelaisten taiteilijoiden tai heidän sukulaistensa suunnittelemia. Ne on saatu seurakuntalaisten lahjoituksina, osa esineistä on heidän tekemiään. Kokonaisuutta pidetään huvilakaupungin yhteisöllisyyden tuloksena. Kulosaaren huvilakaupunki kirkkoympäristöineen on yksi Suomen valtakunnallisesti merkittävistä rakennetuista kulttuuriympäristöistä.


title: Kulosaaren kirkko

text: Kulosaaren korkeimmalla kalliolla, Vapaamuurarivuorella kohoava tiilestä ja betonista rakennettu kirkko on perustyyliltään funktionalismia, mutta siinä on myös koristeellisia osia, kuten kattoratsastaja ja ulkorappaus.


title: Kulosaaren kirkko

text: Kirkon sisustuksen suunnitteli kuvataiteilija Antti Salmenlinna, joka oli arkkitehti Armas Lindgrenin vävy. Salmenlinna suunnitteli muun muassa kirkkosalin palkkikaton ja urkulehterin kaiteen. Myös katon ja triumfikaaren maalauskoristelut, saarnastuolin viereisen ikkunan lasimaalaus ja alttarivaatteet ovat hänen suunnittelemiaan.


title: Kulosaaren kirkko

text: Vuorisaarnaa kuvaavan alttaritaulun maalasi taiteilija William Lönnberg. Kipsiveistokset kirkkosalin peräseinällä ja ikkunalla ovat Suomen ensimmäisiin naiskuvanveistäjiin kuuluneen kulosaarelaisen Sigrid af Forsellesin tekemiä ja hänen omaistensa lahjoittamia. Alttariliinaan on kudottu silloisen Kulosaaren seurakunnan symboli, "campanile" eli kellotorni. Arkkitehti Bertel Jungin tytär, metallitaiteilija Gunilla Jung on suunnitellut hopeisen kastemaljan, kolehtihaavin ja virsinumerotaulun. Bertel Jungin veljentytär, tekstiilitaiteilija Dora Jung suunnitteli ensimmäisen messukasukkansa Kulosaaren kirkkoon. Myöhemmin 1970-luvulla kirkkoon on hankittu muun muassa kuvanveistäjä Tapio Junnon pronssiset kynttilänjalat ja alttarikrusifiksi.


title: Kulosaaren kirkko

text: Kirkon urut ovat saksalaisen Riegerin urkutehtaan valmistamat ja kulosaarelaisten laivanvarustajien Antti Wihurin ja Gustaf Thordénin lahjoittamat.


title: Kulosaaren kirkko

text: Kulosaareen oman kirkon paikka oli hyvissä ajoin valmiiksi katsottuna, vaikka rakentaminen lykkääntyikin kymmenellä vuodella. Pienen matkan päähän tulevan kirkon paikasta, kallion korkeimmalle kohdalle rakennettiin betoninen kellotapuli, jonka alustava suunnitelma oli arkkitehti Armas Lindgrenin. Lindgren kuoli vuonna 1929 ja hänen tyttärensä Helena Stenij teki suunnitelmat valmiiksi. Tapuli valmistui vuonna 1931. Kolme lahjoituksena saatua kirkonkelloa on viritetty Kulosaaressa asuneen säveltäjä Heikki Klemetin ohjein.


title: Kulosaaren kirkko

text: Kulosaaren kunta erkani Helsingin maalaiskunnasta vuonna 1922. Kulosaaren seurakunta oli perustettu 1921 ja samana syksynä oli vuokrattu kirkkoa varten huvila Kulosaarentie 42:sta. Armas Lindgren suunnitteli siihen pienen kirkkosalin, kanslian ja kokoussalin sekä yläkertaan pappilan. Lindgrenin kuoltua Helena Stenij viimeisteli myös huvilakirkon suunnitelmat.


Lauluja rakkaudesta – vuosikymmenten suosikit on Eino Grönin kokoelma-albumi. Se julkaistiin vuonna 2011 levymerkillä AXR.


title: Voi veljet, mikä päivä!

text: Voi veljet, mikä päivä! on Veikko Itkosen ja Sakari Jurkan ohjaama elokuvafarssi vuodelta 1961. Elokuva perustuu Tatu Pekkarisen romaaniin "Salainen kotiapulainen" (1944), jonka pohjana on hänen näytelmänsä "Vihtorin harha-askel", johon muuten pohjautuu Eino Jurkan ohjaus "Herra johtajan "harha-askel"".


title: Voi veljet, mikä päivä!

text: Käsikirjoituksen tekijä on Itkonen salanimellä Aulikki Ura. Dialogin teossa auttoi runoilija Pentti Saarikoski. Antti Litja oli mukana toisessa elokuvaroolissaan. Elokuvan katsojamäärät jäivät Helsingissä varsin heikoiksi, ja muualla Suomessakin keskitason alapuolelle.


title: Voi veljet, mikä päivä!

text: Juhani Lindström (Helsingin Sanomat) murehti aikalaisarviossaan, että elokuvasta on vaikea löytää mitään positiivista. Tomira Savtschenkon (Kansan Uutiset) mielestä elokuva oli "primitiivinen komedia". Samoilla linjoilla olivat melkein kaikki muutkin aikalaisarvioijat paitsi Valma Kivitie, jonka mukaan elokuva on "rento farssi, jossa on sekä tilannekomiikkaa että riuskaa repliikkiä", eikä se ole hänen mielestään Itkosen heikoimpia.


title: Voi veljet, mikä päivä!

text: Eräs myöhempi kriitikko toteaa Tv-maailmassa, että farssi on täynnä hosumista ja tekohauskoja tilanteita. Saman lehden erään toisen kriitikon näkemyksen mukaan elokuva oli jo valmistuessaan hiukan vanhanaikainen, Muuan muu kriitikko "Video-oppaassa" vuodelta 1994 antaa elokuvalle yhden tähden viidestä, mikä vastaa sanallista arviota ”huono”.


title: Griffin Reinhart

text: Griffin Reinhart (s. 24. tammikuuta 1994 West Vancouver, Brittiläinen Kolumbia, Kanada) on kanadalainen jääkiekkopuolustaja, joka edustaa NHL:ssä pelaavaa Vegas Golden Knightsia. Melko isokokoisen ja vahvan kahden suunnan puolustajan vahvuudet ovat tasapainoisessa puolustuspelissä, fyysisyydessä, kovassa laukauksessa, luistelussa ja avaussyötössä. New York Islanders varasi hänet vuorolla neljä ensimmäisellä kierroksella. Islandersissa Reinhard pelasi kaudella 2014–2015 kahdeksan ottelua, joissa sai yhden syöttöpisteen. Kesällä 2015 hän siirtyi vaihtokaupassa Oilersiin.


title: Griffin Reinhart

text: Griffin Reinhartin isä on 11 kautta NHL:ssä pelannut puolustaja Paul Reinhart.


title: Hampus Lindholm

text: Hampus Lindholm (s. 20. tammikuuta 1994 Helsingborg, Ruotsi) on ruotsalainen jääkiekkopuolustaja, joka edustaa NHL-joukkue Anaheim Ducksia. Melko isokokoisen kahden suunnan puolustajan vahvuudet ovat liikkuvuudessa, ymmärryksessä ja kiekollisissa taidoissa. Lindholm varattiin NHL:ään vuonna 2012 kuudennella varausvuorolla. Hän pelasi ennen Pohjois-Amerikkaan siirtymistään Allsvenskan-joukkue Rögle BK:ssa.


title: Hampus Lindholm

text: Kaudella 2009–2010 Lindholm pelasi Jonstorpsin U20 -joukkueessa, jossa teki kolmessa ottelussa yhden maalin ja kaksi syöttöä. Seuraavalla kaudella hän pelasi Rögle BK:n U20 -joukkueessa, jossa pelasi 39 ottelua syöttäen neljä maalia.


title: Hampus Lindholm

text: Kaudella 2011–2012 Lindholm aloitti ammattilaisuransa Röglessä. Hän pelasi 20 ottelussa ja teki niissä neljä tehopistettä. Hänet valittiin samalla kaudella J20 Superelitin parhaaksi puolustajaksi. NHL Central Scouting Bureau listasi Lindholmin Euroopan neljänneksi parhaaksi kenttäpelaajaksi ja hänet valittiin koko varaustilaisuuden kuudentena pelaajana Anaheim Ducksiin vuonna . Lindholmia sanottiin huonoksi varaukseksi, mutta Rob Brodie vertasi häntä kahteen muuhun ruotsalaiseen Erik Karlssoniin ja Mika Zibanejadiin, jotka kehittyivät huomattavasti varaustensa jälkeen.


title: Hampus Lindholm

text: Pohjois-Amerikassa Lindholm debytoi Anaheimin farmijoukkue Norfolk Admiralsissa kaudella 2012–2013. Hän pelasi kauden aikana 44 ottelua, joissa teki yhden maalin ja yhteensä 11 tehopistettä.


title: Hampus Lindholm

text: Ensimmäisen NHL-maalinsa Lindholm teki 6. marraskuuta 2013 ohitettuaan Phoenix Coyotesin maalivahti Mike Smithin.


title: Hampus Lindholm

text: Lindholm edusti Ruotsin alle 18-vuotiaiden maajoukkuetta vuoden 2012 maailmanmestaruuskilpailuissa, joissa joukkue voitti hopeaa. Lindholm valittiin Ruotsin joukkueen kolmen parhaan pelaajan joukkoon turnauksessa. Hänet valittiin parhaaksi pelaajaksi otteluissa Suomea ja Sveitsiä vastaan.


title: Hampus Lindholm

text: Vuoden 2013 alle 20-vuotiaiden maailmanmestaruuskilpailuista Lindholm joutui jäämään pois aivotärähdyksen vuoksi.


title: Hampus Lindholm

text: Aikuisten arvokisoissa Lindholm on saavuttanut maailmanmestaruuden 2018.


title: Hampus Lindholm

text: Lindholm on kahdensuunnan puolustaja, jonka syötöt ovat hyviä. Hänen luistelunsa ja kiekonkäsittelynsä ovat myös herättäneet ihailua. Entinen NHL-puolustaja Kenny Jonsson on kehunut Lindholmia. Lindholm on myös mainittu samassa yhteydessä roolimallinsa Nicklas Lidströmin kanssa.


title: Michael Pitt

text: Michael Carmen Pitt (s. 10. huhtikuuta 1981 West Orange, New Jersey) on yhdysvaltalainen näyttelijä. Hänet tunnetaan parhaiten Jimmy Darmodyn roolistaan HBO:n televisiosarjassa "Boardwalk Empire" (2010–) sekä pääosastaan Bernardo Bertoluccin elokuvassa "The Dreamers" (2003). Pitt myös soittaa kitaraa ja laulaa yhtyeessä Pagoda, ja työskentelee lisäksi miestenvaatemallina.


title: Minun jouluni (Eino Grönin albumi)

text: Minun jouluni on suomalaisen Eino Grönin kokoelmaalbumi vuodelta 2007.


title: Mathew Dumba

text: Mathew Dumba (s. 25. heinäkuuta 1994 Calgary, Alberta, Kanada) on kanadalainen jääkiekkopuolustaja, joka edustaa NHL-joukkue Minnesota Wildia. Oikealta pelaavan Dumban vahvuudet ovat hyökkäystaidoissa, nopeudessa, fyysisessä pelissä ja johtamistaidoissa. Hänellä on kova laukaus ja kovat avojään taklaukset. Hänen heikkoutensa ovat puolustuspelissä.


title: Mathew Dumba

text: Minnesota Wild varasi Dumban vuoden ensimmäisellä kierroksella, tilaisuuden seitsemäntenä pelaajana.


title: Geoff Emerick

text: Geoffrey Emerick (5. joulukuuta 1945 Lontoo, Yhdistynyt kuningaskunta – 2. lokakuuta 2018 Los Angeles, Yhdysvallat) oli englantilainen studiotyöntekijä, joka tunnetaan parhaiten työstään äänittäjänä The Beatlesin albumeilla "Revolver", "Sgt. Pepper’s Lonely Hearts Club Band", "The Beatles" ja "Abbey Road".


title: Geoff Emerick

text: Emerick aloitti työnsä EMI-levy-yhtiössä apulaisäänittäjänä 15-vuotiaana. Toisena työpäivänään hän pääsi seuraamaan Beatlesin ensimmäistä äänityssessiota, jossa yhtye taltioi ensisinglensä ”Love Me Do”. Varsinaisena äänittäjänä toimi tuolloin Norman Smith. Emerick työskenteli apulaisäänittäjänä myös monilla muilla Beatlesin alkuajan levytyksillä. Näiden lisäksi hän osallistui myös monien muiden EMI:n artistien, muun muassa Judy Garlandin levytyksiin.


title: Geoff Emerick

text: Saatuaan ylennyksen äänittäjäksi Emerick toimi äänittäjänä Manfred Mannin vuonna 1966 ilmestyneellä ”Pretty Flamingo” -singlellä, joka nousi Iso-Britannian listaykköseksi. Samana keväänä Emerickistä tuli tuottaja George Martinin pyynnöstä Beatlesin äänittäjä. Ensimmäinen Beatles-albumi, jolla Emerick työskenteli äänittäjänä, oli samana vuonna ilmestynyt "Revolver", jonka päätöskappaleen ”Tomorrow Never Knowsin” lauluosuudet äänitettiin Emerickin ehdotuksesta Leslie-kaiuttimen kautta, jotta kappaleeseen saatiin John Lennonin haluama eteerinen äänimaisema.. Seuraavana vuonna ilmestyneen "Sgt. Pepper's Lonely Hearts Club Band"-albumin johdosta hänelle myönnettiin Grammy-palkinto parhaasta äänitystyöstä.


title: Geoff Emerick

text: Emerick ilmoitti heinäkuussa 1968 lopettavansa työt Beatlesin äänittäjänä "The Beatles" -albumin sessioissa väsyneenä jatkuvaan riitelyyn. Hän palasi vielä yhtyeen äänittäjäksi seuraavana vuonna ilmestyneelle "Abbey Road"-albumille, voittaen jälleen Grammyn parhaasta äänitystyöstä. 1969 hän siirtyi Beatlesin Apple Corps Ltd. -yhtiön palvelukseen valvomaan yhtiön äänitysstudion rakentamista äänitystöiden ohessa.


title: Geoff Emerick

text: The Beatlesin hajoamisen jälkeen Emerick työskenteli muun muassa Paul McCartneyn, Elvis Costellon, Badfingerin, Supertrampin ja Cheap Trickin kanssa.


title: Geoff Emerick

text: Beatlesin jälkeen Emerick palkittiin Grammy-palkinnolla vielä kahdesti, vuonna 1974 äänitystyöstään McCartneyn "Band on the Run" -albumilla ja vuonna 2003 elämäntyöstään.


title: Geoff Emerick

text: Vuonna 2006 Emerick julkaisi Howard Masseyn kanssa koostamat muistelmansa "Here, There, and Everywhere: My Life Recording the Music of The Beatles" (Gotham Books, ISBN 1-59240-179-1).


title: Geoff Emerick

text: Emerick kuoli 2. lokakuuta 2018 sydänkohtaukseen 72-vuotiaana.


title: Naomi Broady

text: Naomi Broady (s. 28. helmikuuta 1990) on brittiläinen tennispelaaja. Parhaimmillaan hän on ollut kaksinpelissä WTA-listan sijalla 76 maaliskuussa 2016. Hän on voittanut urallaan yhdeksän ITF-turnausta kaksinpelissä. Hänen veljensä Liam Broady on myös tennispelaaja.


title: Naomi Broady

text: Broady pelasi Grand Slam -turnauksen pääsarjassa ensimmäisen kerran Wimbledonissa 2011.


title: Gilbert Blaize Rego

text: Gilbert Blaize Rego (3. syyskuuta 1921 Mumbai – 21. kesäkuuta 2012 Mumbai) oli intialainen roomalaiskatolinen piispa. Hänet vihittiin papiksi 5. joulukuuta 1953 ja nimitettiin Simla and Chandigarhin hiippakunnan johtoon 11. maaliskuuta 1971. Piispaksi vihkiminen seurasi 11. syyskuuta. Pääkonsekraattorina toimi Angelo Innocent Fernandes, jota avustivat Ignatius P. Lobo ja Alfred Fernández.


title: Gilbert Blaize Rego

text: Rego jäi eläkkeelle 10. marraskuuta 1999. Hän kuoli kesäkuussa 2012 pitkään sairastettuaan.


title: Zemgus Girgensons

text: Zemgus Girgensons (s. 5. tammikuuta 1994 Riika, Latvia) on latvialainen jääkiekkoilija, pelipaikaltaan keskushyökkääjä. Hän edustaa NHL:ssä pelaavaa Buffalo Sabresia, ja on pelannut aikaisemmin USHL-junioriliigan Dubuque Fighting Saintsissa ja AHL-farmiliigan Rochester Americansissa.


title: Zemgus Girgensons

text: Girgensons on Buffalo Sabresin ensimmäisen kierroksen varaus vuodelta 2012. Girgensons on pelannut yhdet alle 18-vuotiaiden MM-kisat ja kahdet alle 20-vuotiaiden MM-kisat.


title: Derrick Pouliot

text: Derrick Pouliot (s. 16. tammikuuta 1994 Weyburn, Saskatchewan, Kanada) on kanadalainen jääkiekkopuolustaja, joka edustaa NHL-joukkue Vancouver Canucksia. Hyökkäävän puolustajan vahvuudet ovat itsevarmuus ylivoimapelissä, kiekonkäsittely, laukaus, syöttöpeli, luistelu ja visio. Hänen heikkoudet ovat puolustuspelissä.


title: Slater Koekkoek

text: Slater Koekkoek (s. 18. helmikuuta 1994 North Dundas, Ontario, Kanada) on kanadalainen jääkiekkopuolustaja, joka edustaa NHL-joukkue Tampa Bay Lightningia. All-round-puolustajan vahvuudet ovat liikkuvuudessa, hyökkäystaidoissa, ymmärryksessä, syöttöpelissä, laukauksessa, johtamistaidoissa ja työmoraalissa.


title: Donald Walter Trautman

text: Donald Walter Trautman (s. 24. kesäkuuta 1936 Buffalo) on yhdysvaltalainen roomalaiskatolinen piispa. Hänet vihki papiksi Buffalon hiippakuntaan Paulus Rusch 7. huhtikuuta 1962, ja hänet nimitettiin Buffalon vihkipiispaksi sekä Sassuran titulaaripiispaksi 27. helmikuuta 1985. Piispaksi vihkiminen seurasi 16. huhtikuuta. Pääkonsekraattorina toimi Edward Dennis Head, jota avustivat Bernard Joseph McLaughlin ja Stanislaus Joseph Brzana.


title: Donald Walter Trautman

text: Trautman sai 2. kesäkuuta 1990 nimityksen Erien piispaksi, jonka virkaan hänet asetettiin 16. heinäkuuta. Hän jäi eläkkeelle 31. heinäkuuta 2012.


title: Valéry Vienneau

text: Valéry Vienneau (s. 13. lokakuuta 1947) on kanadalainen roomalaiskatolinen arkkipiispa. Hänet vihittiin papiksi Monctonin arkkihiippakuntaan 29. elokuuta 1982 ja nimitettiin Bathurstin hiippakunnan johtoon 3. heinäkuuta 2002. Piispaksi vihkiminen seurasi 8. lokakuuta. Pääkonsekraattorina toimi André Richard, jota avustivat François Thibodeau ja Joseph Faber MacDonald.


title: Valéry Vienneau

text: Vienneau sai 15. kesäkuuta 2012 nimityksen Monctonin arkkipiispaksi.


title: Abbey Road (katu)

text: Abbey Road on katu Westminsterin kaupunginosassa Lontoossa, Englannissa. Katu tunnetaan sen varrella olevasta Abbey Road Studios -äänitysstudiosta, jolla The Beatles levytti suurimman osan kappaleistaan, sekä erityisesti studiolla äänitetystä The Beatlesin vuoden 1969 albumista "Abbey Road", jonka kansikuvassa The Beatlesin jäsenet ylittävät suojatietä Abbey Roadilla. Kyseinen suojatie on edelleen suosittu turistikohde.


title: Koirakalat

text: Koirakalat ("Umbridae") on haukikaloihin kuuluva kalaheimo. Heimon lajit elävät Pohjois-Amerikan, Euroopan ja Aasian koillisosan sisävesissä.


title: Koirakalat

text: Koirakaloihin kuuluu 3 sukua ja 5–7 lajia. Ne ovat pienehköjä, yleensä noin 10 senttmetrin pituisia kaloja. Suurin laji viuhkakala ("Dallia pectoralis") voi kasvaa 33-senttiseksi. Koirakalojen ruumis on pitkulainen, ja pyöreähköt selkä- ja pyrstöevät sijaitsevat ruumiin takaosassa. Myös pyrstöevä on pyöreäkulmainen. Rintaevät voivat olla suurista ja viuhkamaiset tai pienet. Väriltään koirakalat ovat vihertäviä tai kellertävän ruskeita.


title: Koirakalat

text: Varhaisimmat koirakalojen heimon fossiilit on ajoitettu eoseeni- ja oligoseenikaudelle.


title: Koirakalat

text: Koirakalalajien levinneisyys on hajanainen. Koirakala ("Umbra krameri") elää Itä-Euroopassa Tonavan ja Dnestrin vesistöissä. Muita "Umbra"-suvun lajeja tavataan Yhdysvalloista ja Kanadasta. "Dallia"-suvun lajit elävät kylmissä vesissä Alaskassa ja Siperiassa. Fossiililöytöjen perusteella koirakalojen levinneisyys on ollut laajempi niin Pohjois-Amerikassa kuin Euroopassakin, mutta syitä lajien paikoittaiseen häviämiseen ei täysin tiedetä. Koirakalalajit elävät sameissa ja mutaisissa vesissä, joissa, puroissa ja soilla ja pystyvät selviytymään myös vähähappisissa olosuhteissa. Ne elävät lähellä pohjaa ja toisinaan myös kaivautuvat siihen. Heimon lajien ravintoa ovat vesihyönteiset.


title: Tom Wilson (jääkiekkoilija)

text: Tom Wilson (s. 29. maaliskuuta 1994 Toronto, Ontario, Kanada) on kanadalainen jääkiekkoilija, joka edustaa NHL-joukkue Washington Capitalsia. Hän on pelipaikaltaan laitahyökkääjä ja laukoo oikealta. Hän on melko isokokoinen ja pelityyliltään voimahyökkääjä.


title: Tom Wilson (jääkiekkoilija)

text: Washington Capitals varasi Wilsonin 16. pelaajana ensimmäisellä kierroksella.


title: Rönnynkylä

text: Rönnynkylä on kylä Pihtiputaalla. Se sijaitsee E75-tien varrella noin kahdeksan kilometriä Pihtiputaan kirkonkylästä Pohjoiseen. Asukkaita on alle 50 ja asutus sijoittuu pääasiassa Rönnyntien varteen. Saanijärven koilliskulma sijaitsee Rönnynkylällä.


title: HMS Monmouth (1901)

text: HMS Monmouth oli Britannian kuninkaallisen laivaston Monmouth-luokan panssariristeilijä, joka palveli ensimmäisessä maailmansodassa.


title: HMS Monmouth (1901)

text: Alus tilattiin London and Glasgow Shipping Companyltä. Sen köli laskettiin 29. elokuuta 1899 ja alus laskettiin vesille 13. marraskuuta 1901. Alus valmistui 2. joulukuuta 1903.


title: HMS Monmouth (1901)

text: "HMS Monmouth" palveli Kanaalin laivaston 1. risteilijälaivueessa, kunnes se poistettiin tammikuun lopulla 1906 palveluksesta ja alus siirrettiin Devonportissa reserviin. Alus palautettiin palvelukseen Kiinan asemalle huhtikuussa 1906 ja se siirrettiin 1913 3. laivastoon. Alus, jonka päällikkö oli Brandt, määrättiin elokuussa 1914 Kap Verden ja Kanariansaarten laivastoasemalle kontra-amiraali Stoddartin 5. risteilijälaivueeseen, jonka muut alukset olivat "HMS Carnarvon", "HMS Cornwall" ja "HMS Cumberland". Se saapui 13. elokuuta Kanariansaarille Las Palmasiin, mistä se lähetettiin laivueen nopeimpana aluksena Pernambucoon. Coronelin meritaistelussa amiraali von Speen Saksan keisarikunnan laivaston laivue upotti aluksen 1. marraskuuta 1914, jolloin sen koko miehistö sai surmansa.


title: Memorial Day

text: Memorial Day () on Yhdysvalloissa virallinen vapaapäivä, jota vietetään vuosittain toukokuun viimeisenä maanantaina. Memorial Day on Yhdysvaltain asevoimien palveluksessa kaatuneiden miesten ja naisten muistopäivä samaan tapaan kuin Suomessa vietettävä Kaatuneiden muistopäivä.


title: Memorial Day

text: Aiemmin päivä tunnettiin nimellä Decoration Day, mutta nimitystä Memorial Day ryhdyttiin käyttämään Yhdysvaltain sisällissodan jälkeen. Memorial Day on 1900-luvun puolella muuttunut yleisesti kaikkien eri sodissa kaatuneiden Yhdysvaltain kansalaisten muistopäiväksi.


title: Memorial Day

text: Alun perin Memorial Day oli viikonpäivästä riippumatta aina 30. toukokuuta, mutta kongressin vuonna 1971 säätämällä lailla se siirrettiin toukokuun viimeiseen maanantaihin.


title: Memorial Day

text: Nykyään Memorial Dayn aikaan on tapana muistaa myös esimerkiksi kuolleita lähisukulaisia tai ystäviä riippumatta siitä, olivatko he palvelleet Yhdysvaltain asevoimissa.


title: Memorial Day

text: Memorial Daytä vietetään epävirallisesti myös kesälomakauden alkamispäivänä ja Labor Daytä vastaavasti sen päättymispäivänä.


title: André Richard

text: André Richard (s. 30. kesäkuuta 1937) on kanadalainen roomalaiskatolinen arkkipiispa. Hänestä tuli Pyhän Ristin kongregaation jäsen 15. elokuuta 1956, ja hän sai pappisvihkimyksensä 17. helmikuuta 1963. Hänet nimitettiin Bathurstin hiippakunnan johtoon 20. toukokuuta 1989, ja piispaksi konsekroinnin suoritti 9. elokuuta Donat Chiasson, jota avustivat James Hector MacDonald ja Austin-Emile Burke. Hän sai 16. maaliskuuta 2002 nimityksen Monctonin arkkipiispaksi, jona hän toimi, kunnes jäi eläkkeelle 15. kesäkuuta 2012.


title: François Thibodeau

text: François Thibodeau (s. 27. heinäkuuta 1939) on kanadalainen roomalaiskatolinen piispa. Hänet vihittiin eudistien papiksi 8. toukokuuta 1965 ja nimitettiin Edmundstonin hiippakunnan johtoon 22. lokakuuta 1993. Piispaksi vihkiminen seurasi 9. tammikuuta 1994. Pääkonsekraattorina toimi Gérard Dionne, jota avustivat Donat Chiasson ja Fernand Lacroix.


title: François Thibodeau

text: Thibodeau erosi tehtävistään Edmundstonin piispana 5. tammikuuta 2009.


title: David Carr

text: David Duke Carr (s. 21. heinäkuuta 1979 Bakersfield, Kalifornia) on yhdysvaltalainen amerikkalaisen jalkapallon pelaaja, pelipaikaltaan pelinrakentaja. Carr ei ole pelannut vuoden 2012 jälkeen. Urallaan Carr on edustanut NFL-liigan Houston Texansia, Carolina Panthersia, New York Giantsia sekä San Francisco 49ersia.


title: David Carr

text: Carr oli vuoden 2002 NFL:n varaustilaisuuden ensimmäinen valinta. Häntä pidetään yhtenä liigan epäonnistuneimmista ykkösvarauksista.


title: David Carr

text: Fresnon valtionyliopistossa yliopistojalkapalloa pelannut Carr varattiin vuoden 2002 NFL:n varaustilaisuuden ensimmäisenä pelaajana, laajennusjoukkue Houston Texansin toimesta. Hän oli seuran ykköspelinrakentaja sen historian viiden ensimmäisen kauden ajan, saavuttamatta kuitenkaan huomattavaa menestystä. Texansista lähtemisen jälkeen Carr ei ole onnistunut löytämään paikkaa aloittajana, vaan on joutunut tyytymään satunnaisiin peliminuutteihin varamiehen roolissa.


title: David Carr

text: Carr oli osa New York Giantsin vuoden 2011 Super Bowlin voittajajoukkuetta, vaikkei pelannut sekuntiakaan kauden aikana. Hän teki maaliskuussa 2012 Giantsin kanssa vuoden jatkosopimuksen.


title: David Carr

text: Carrin pikkuveli Derek Carr on myös pelinrakentaja, ja isoveljensä tavoin opiskeli Fresnon osavaltionyliopistossa sekä pelasi yliopiston joukkueessa.


Kaikkien aikojen parhaat – 30 klassikkoa on suomalaisen Sauli Lehtosenin kokoelma-albumi vuodelta 2010.


title: Carson Palmer

text: Carson Palmer (s. 27. joulukuuta 1979 Fresno, Kalifornia) on ammattilaisuransa lopettanut amerikkalaisen jalkapallon pelaaja, pelipaikaltaan pelinrakentaja. Hän on edusti ammattilaisurallaan Cincinnati Bengalsia, Oakland Raidersia ja Arizona Cardinalsia.


title: Carson Palmer

text: Etelä-Kalifornian yliopistossa yliopistojalkapalloa pelannut Palmer oli vuoden 2003 NFL:n varaustilaisuuden ensimmäinen valinta. Vuotta aiemmin hän voitti parhaalle yliopistopelaajalle jaettavan Heisman Trophyn. Palmer pelasi NFL-liigassa 15 kautta, edustaen kolmea eri joukkuetta. Palmer pelasi vain kolmesti pudotuspeleissä koko uransa aikana. Kauden 2017 päätteeksi Palmer ilmoitti lopettavansa uransa.


title: Anna vierellesi tulla

text: Anna vierellesi tulla on suomalaisen Joel Hallikaisen studioalbumi vuodelta 1993.


title: Joel Hallikainen (albumi)

text: Joel Hallikainen on suomalaisen Joel Hallikaisen studioalbumi vuodelta 1992.


title: Eric Crouch

text: Eric Crouch (s. 16. marraskuuta 1978 Omaha, Nebraska) on yhdysvaltalainen amerikkalaisen jalkapallon pelaaja, pelipaikaltaan pelinrakentaja. Hänellä ei ole ollut ammattilaissopimusta vuoden 2011 jälkeen.


title: Eric Crouch

text: Yliopistourallaan Crouch edusti Nebraska-Lincolnin yliopistoa. Hänet palkittiin vuonna 2001 Heisman Trophyllä.


title: Eric Crouch

text: Crouch varattiin NFL:ään laitahyökkääjänä vuonna 2002. Hän oli pelannut yliopistouransa pelinrakentajana, ja olisi halunnut jatkaa sillä pelipaikalla mutta se ei ollut mahdollista hänet varanneessa St. Louis Ramsissa. Hän oli kaudet 2003 ja 2004 Green Bay Packersin organisaatiossa, muttei saanut peliaikaa. Vuonna 2005 Crouch teki sopimuksen Kansas City Chiefsin kanssa, joka lähetti hänet NFL Europan farmijoukkueeseen Hamburg Sea Devilsiin. Hampurissa Crouch pelasi takapuolustajana.


title: Eric Crouch

text: Kaudet 2006 ja 2007 Crouch pelasi Kanadan CFL-liigan Toronto Argonautsissa. Hän loukkaantui 2007 eikä saanut jatkosopimusta Torontosta. Seuraavana vuonna Crouchin oli tarkoitus pelata perustettavassa AAFL-liigassa, joka kaatui ennen kuin kausi oli alkanut. Vuonna 2011 Crouch teki vuoden mittaisen sopimuksen UFL-liigan Omaha Nighthawksin kanssa.


title: Piritta Maja

text: Piritta Maja (o.s. Kantola, s. 16. lokakuuta 1978 Rusko) on suomalainen keilaaja, joka edustaa Porin Giantseja. Hän on keilannut vuodesta 1992 lähtien, ja kilpaillut naisten maajoukkueessa vuodesta 2000.


title: Piritta Maja

text: Vuonna 2003 Maja voitti singlen MM-pronssia tuloksella 1 304.


title: Monacon politiikka

text: Monacon politiikka pohjautuu perinteisesti Grimaldien sukuun kuuluvan ruhtinaan valtaan. Monacon ensimmäinen perustuslaki vuonna 1911 teki ruhtinaskunnasta perustuslaillisen monarkian ja ruhtinas luopui itsevaltaisuudestaan. Vuoden 1962 perustuslaissa ruhtinas jakoi osan toimeenpanovallastaan eri hallinnollisten ja neuvoa-antavien elimien kanssa. Tästä huolimatta Monacon ruhtinas on edelleen suurinta osaa valtion toimeenpanovallasta käyttävä valtionpäämies, eikä sen asema ole muiden eurooppalaisten monarkioiden tapaan vain muodollinen tai seremoniallinen.


title: Monacon politiikka

text: Monacossa käynnistyi keväällä 1910 vallankumous, jossa vaadittiin perustuslakia ja parlamenttia sekä valtion ja ruhtinas Albert I:n varojen erottamista toisistaan. Ruhtinas suostui kansanjoukkojen vaatimuksiin ja 5. tammikuuta 1911 voimaan tuli perustuslaki, joka muutti absoluuttisen monarkian perustuslailliseksi. Perustuslaki jäädytettiin ensimmäisen maailmansodan ajaksi, jonka jälkeen se oli voimassa aina vuoteen 1962 asti, jolloin Rainier III teki laajoja perustuslaillisia uudistuksia. Uusi perustuslaki astui voimaan 17. joulukuuta 1962. Se antoi naisille äänioikeuden, lakkautti kuolemantuomion, takasi perusoikeudet, rajoitti ranskalaisten mahdollisuuksia muuttaa ruhtinaskunnan alueelle ja perusti korkeimman oikeuden. Perustuslaki erottelee vallan kolmijako-opin mukaisesti toimeenpano-, lainsäädäntö- ja tuomiovallan.


title: Monacon politiikka

text: Vuonna 1993 Monacosta tuli YK:n täysivaltainen jäsen. Perustuslakiin tehtiin kruununperimysjärjestyksen muutos ruhtinaan lailla nro 1249 2. huhtikuuta 2002. Muutos mahdollistaa sen, että kruunu pysyy Grimaldien suvun hallussa, vaikka ruhtinas kuolisikin ilman laillista jälkeläistä. Aiemman kruununperimyslain mukaan kruunun saattoi periä vain ruhtinaan suora jälkeläinen. Perustuslain muutos tehtiin sen varalta, että ruhtinas Albert II sattuisi kuolemaan ilman laillista perijää. Jos näin kävisi, perintöprinsessa Caroline tulisi valtionpäämieheksi ja ruhtinattareksi. Samaan aikaan Monaco ja Ranska solmivat sopimuksen, jonka mukaan Monaco säilyttää itsenäisyytensä, vaikka dynastia sammuisikin. Aiemman sopimuksen mukaan Monacon itsenäisyys oli sidottu Grimaldien valtaan ja suvun sammuessa ruhtinaskunta olisi liitetty Ranskaan.


title: Monacon politiikka

text: Ruhtinas Albert II käyttää korkeinta toimeenpanovaltaa, mutta jakaa sen valtioministerin johtaman kuusijäsenisen valtioneuvoston kanssa. Valtioneuvosto avustaa ruhtinasta hallitsemisessa ja panevat toimeen säädetyt lait. Ruhtinas valitsee valtioministerin Ranskan hallituksen esittämästä kolmen ranskalaisen ja/tai monacolaisen ehdokkaan listasta. Vuoden 2002 perustuslain muutokseen asti valtioministerinä saattoi toimia vain Ranskan kansalainen. Tästä huolimatta nykyinen 29. maaliskuuta 2005 virassaan aloittanut Monacon valtioministeri Michel Roger on ranskalainen.


title: Monacon politiikka

text: Ruhtinaan alaisuudessa sisäisiin ja kansainvälisiin asioihin neuvoa-antavana elimenä toimii kruununneuvosto, joka on yksi kolmesta perustuslain säätämästä neuvostosta valtioneuvoston ja kansallisneuvoston ohella.


title: Monacon politiikka

text: Ruhtinaskunnan paikallishallinto (Monaco-Ville, La Condamine, Monte Carlo ja Fontvieille) kuuluu pormestarin johtamalle 15-jäseniselle kunnanvaltuustolle.


title: Monacon politiikka

text: Lainsäädäntövaltaa käyttävänä parlamenttina toimii 24-jäseninen yksikamarinen kansallisneuvosto, joka valitaan 5 vuoden välein yleisellä ja yhtäläisellä kansanvaalilla. Mikään kansallisneuvoston säätämä laki ei tule voimaan ilman ruhtinaan hyväksyntää ja allekirjoitusta.


title: Monacon politiikka

text: Viimeisimmät vaalit pidettiin 3. helmikuuta 2008. Perinteisesti Monacoa johti 1960-luvulta alkaen yksi puolue, konservatiivinen ja monarkistinen "Kansallinen ja demokraattinen liitto" ("L'Union nationale et démocratique", UND), eikä oppositiolla ollut juuri mitään mahdollisuuksia. Vielä vuoden 1998 vaaleissa UND sai kaikki 24 kansallisneuvoston paikkaa.


title: Monacon politiikka

text: UND lähti vuoden 2003 vaaleihin uudella nimellä "Monacon liike" (""Rassemblement pour Monaco", RPM). Oppositio muodosti Stéphane Valerin johdolla suuren keskustalaisen koalition nimeltä "Monacon liitto" ("Union pour Monaco"), UPM). Liiton muodostivat "Ruhtinaskunnan liitto" ("l'Union pour la Principauté" (UP)), "Monacon tulevaisuuden kansallinen liitto" ("l'Union nationale pour l'avenir de Monaco" (UNAM) ja "Monacolaisen perheen edistäminen" ("la Promotion de la famille monégasque" (PFM)). Oppositiokoalitio sai 21 edustajapaikkaa ja historiallisen vaalivoiton, joka lopetti neljä vuosikymmentä kestäneen UND/RPM:n vallan. RPM sai vain kolme paikkaa.


title: Monacon politiikka

text: Ennen vuoden 2008 vaaleja René Giordanon johtama PFM vaihtoi leiriä ja muodosti vaaliliiton Claude Boissonin johtaman "Monacolaisen synergian" ("Synergie Monégasque") kanssa. Vuonna 2008 Guy Magnanin johtama RPM (ent. UND) muodosti Laurent Nouvionin johtaman "Arvot & tavoitteet"-puolueen ("Valeurs & Enjeux") kanssa vaaliliiton "Monacon kansanliike ja tavoitteet" ("Rassemblement et Enjeux pour Monaco", REM). Vuoden 2008 vaalit eivät muuttaneet keskustalaisen UPM:n ja konservatiivisen REM:in (ent. RPM) valtasuhteita.


title: Monacon politiikka

text: Monacon kansallisneuvoston vaalien tulos 3. helmikuuta 2008


title: Monacon politiikka

text: Monacossa on kaksi korkeinta oikeutta. "Cour de révision judiciaire" käsittelee siviili- ja rikosoikeuden ja joitain hallinnon piiriin kuuluvia tapauksia. "Tribunal suprême" vastaa lainmukaisuuden valvonnasta.


title: Monacon politiikka

text: ACCT, ECE, IAEA, ICAO, ICRM, IFRCS, IHO, IMO, Inmarsat, Intelsat, International Criminal Police Organization – Interpol, IOC, ITU, OPCW, OSCE, UN, UNCTAD, UNESCO, UPU, WHO, WIPO, WMO, Euroopan neuvosto


title: Bo Jackson

text: Vincent Edward ”Bo” Jackson (s. 30. marraskuuta 1962, Bessemer, Alabama) on yhdysvaltalainen entinen baseballin ja amerikkalaisen jalkapallon pelaaja. Kahden suuren ammattilaissarjan NFL:n ja MLB:n entinen tähtipelaaja Jackson on yksi Pohjois-Amerikan ammattiurheilun monipuolisimmista pelaajista kautta aikojen, ja ensimmäinen kahden eri lajin pääsarjan tähdistöotteluun valittu pelaaja.


title: Bo Jackson

text: Jackson oli NFL:n varaustilaisuuden ensimmäinen varaus vuonna 1986, hänen voitettuaan vuotta aiemmin Auburnin yliopiston joukkueessa parhaalle yliopistojalkapalloilijalle jaettavan Heisman Trophyn. Jackson kuitenkin päätti valita hänet varanneen Tampa Bay Buccaneersin sijaan baseball-joukkue Kansas City Royalsin. Koska Buccaneers ei kyennyt tekemään Jacksonin kanssa sopimusta, hän oli jälleen varattavissa seuraavan vuoden varaustilaisuudessa, jolloin Los Angeles Raiders varasi hänet seitsemännellä kierroksella.


title: Bo Jackson

text: Raidersin omistaja Al Davis suhtautui myönteisesti Jacksonin baseball-uraan, ja antoi tälle luvan liittyä joukkueen riveihin vasta kun baseball-kausi oli ohi. Jackson pelasi Raidersissa neljän kauden ajan, kunnes kärsi kauden 1990 pudotuspeleissä pahan lonkkavamman ottelussa Cincinnati Bengalsia vastaan. Vamma päätti lopulta Jacksonin jalkapallouran vain neljän kauden jälkeen, 28-vuotiaana.


title: Bo Jackson

text: New York Yankees varasi Jacksonin jo vuoden 1982 toisella kierroksella, mutta tuolloin tämä päätti liittyä Auburnin yliopistoon pelaamaan jalkapalloa. MLB-debyyttinsä hän teki Kansas City Royalsin riveissä, riitauduttuaan sitä ennen hänet NFL:ään varanneen Tampa Bay Buccaneersin kanssa. Jackson pelasi Royalsissa vuoteen 1990 saakka, jolloin hän joutui lopettamaan NFL-uransa loukkaantumisen takia.


title: Bo Jackson

text: Jacksonin baseball-ura jatkui vielä vuoteen 1994 saakka, ensin Chicago White Soxin ja lopulta kauden ajan California Angelsin riveissä. Hän lopetti ammattilaisuransa MLB-pelaajien mentyä lakkoon ennen kauden 1995 alkua.


title: MRJS!

text: "MRJS!" on rap-artisti Asteen 21. toukokuuta 2012 julkaistu single hänen neljänneltä studioalbumiltaan "Sirkus palaa". Kappaleen kertosäkeessä laulaa rap-artisti/DJ Sini Sabotage. Asteen tuplaaja AJ räppää puolet kappaleen toisesta säkeistöstä.


title: MRJS!

text: Kappaleesta on julkaistu musiikkivideo.


title: Guillermo Loría Garita

text: Guillermo Loría Garita (s. 19. marraskuuta 1937) on costaricalainen roomalaiskatolinen piispa. Hänet vihittiin papiksi San José de Costa Rican arkkihiippakuntaan 21. joulukuuta 1963 ja nimitettiin San Isidro de El Generalin hiippakunnan johtoon 31. heinäkuuta 2003. Piispaksi vihkiminen seurasi 1. lokakuuta. Pääkonsekraattorina toimi Ignacio Nazareno Trejos Picado, jota avustivat Hugo Barrantes Ureña ja Román Arrieta Villalobos.


title: Christian Vicente F. Noel

text: Christian Vicente F. Noel (17. marraskuuta 1937 Asturias – 26. marraskuuta 2017) oli filippiiniläinen roomalaiskatolinen piispa. Hänet vihittiin papiksi 19. maaliskuuta 1961 ja nimitettiin Cagayan de Oron arkkihiippakunnan vihkipiispaksi sekä Thuccaboran titulaaripiispaksi 1. lokakuuta 1981. Piispaksi vihkiminen seurasi 30. marraskuuta. Pääkonsekraattorina toimi Julio Rosales y Ras, jota avustivat Patrick H. Cronin ja Teofilo Camomot Bastida. Noel sai 6. syyskuuta 1986 nimityksen Talibonin piispaksi.


title: Juhannusjuna

text: Juhannusjuna oli Ylen juhannusyönä 22.–23. kesäkuuta 2012 lähettämä 13 tunnin suora televisio- ja radiolähetys Helsinki–Rovaniemi-yöpikajunasta. Ohjelma nähtiin läpi yön Yle Teemalla sekä teräväpiirtona Yle HD:lla, ensimmäiset kaksi tuntia nähtiin myös Yle TV1-kanavalla. Kello 20.30–20.45 lähetettiin TV1:ssä illan pääuutislähetys. Ohjelman sisältö koostui Ella Kannisen tekemistä haastatteluista, Iiro Rantalan musisoinnista yhdessä vieraiden kanssa, asemakohtaisista ohjelmaosuuksista sekä suomalaista juhannuselämää käsitelleistä arkisto-osuuksista. Visuaalisen identiteetin ohjelmalle antoivat erityisesti helikopterista kuvatut maisemakuvat junan etenemisestä läpi yöttömän Suomen. Junamatkaa seurasi yhteensä noin puoli miljoonaa katsojaa. Lähetys näkyi Suomen lisäksi Saksassa, Ranskassa ja Norjassa.


title: Juhannusjuna

text: Juhannusjuna-ohjelma noudatti kansainvälisesti yleistyvää hidas televisio (”Slow TV”) -toteutustapaa, jonka esikuvia ovat esimerkiksi Norjan yleisradioyhtiön lähettämät samantapaiset ohjelmat junamatkasta Norjan halki sekä Norjan rannikkoa pitkin.


title: Juhannusjuna

text: Televisiolähetys liikkuvasta junasta vaati ohjelman tekniseltä toteutukselta erityisratkaisuja. Televisiosignaali välitettiin liikkuvasta junasta helikopterissa sijainneen välitinaseman kautta Ylen verkkoon.


title: Juhannusjuna

text: Kuvausvaunuina toimivat VR:n kaksikerroksinen konduktööriosastollinen lasten leikkipaikan omavaa Intercity-vaunu (Edfs) sekä vuodelta 1968 peräisin oleva baarierikoisvaunu (Rbkt) . Kaksikerroksisen vaunun alakertaan olivat sijoitettuna matkustajat ja haastattelustudio, yläkertaan puolestaan Ylen henkilöstö ja henkilöstölle ja matkustajille tarkoitetut sosiaalitilat ruokineen ja juomineen. Tekniikka oli laitettu perhehyttiin ja konduktöörinkoppiin. Baarivaunu toimi toisena studiona, johon oli sijoitettuna ohjelman yhtenä keskipisteenä toiminut flyygeli.Vieraina oli YLE:n valitsemia matkustajia noin 1 300:n hakijan joukosta. Mukana oli muun muassa Juhannusjunassa täysi-ikäisyyden saavuttanut nuori junaharrastaja, meedio, piirtäjä/maalaaja ja monia muita normaaleja suomalaisia.


title: Juhannusjuna

text: Julkkisvieraita:


title: John Forrosuelo Du

text: John Forrosuelo Du (s. 18. lokakuuta 1954 Bantayan) on filippiiniläinen roomalaiskatolinen arkkipiispa. Hänet vihittiin papiksi Cebun arkkihiippakuntaan 1. kesäkuuta 1979 ja nimitettiin sen vihkipiispaksi sekä Timicin titulaaripiispaksi 21. marraskuuta 1997. Piispaksi vihkiminen seurasi 6. tammikuuta 1998. Pääkonsekraattorina toimi Ricardo Jamin Vidal, jota avustivat Emilio Layon Bataclan ja Christian Vicente F. Noel.


title: John Forrosuelo Du

text: Du sai 21. huhtikuuta 2001 nimityksen Dumagueten piispaksi ja 25. helmikuuta 2012 Palon arkkipiispaksi.


title: Michael George Bowen

text: Michael George Bowen (s. 23. huhtikuuta 1930 Gibraltar) on brittiläinen roomalaiskatolinen arkkipiispa. Hänet vihittiin papiksi Southwarkin hiippakuntaan 6. heinäkuuta 1958 ja inkardinoitiin Arundel and Brightonin hiippakuntaan 28. toukokuuta 1965. Hänet nimitettiin Arundel and Brightonin koadjuuttoripiispaksi ja Lamsortin titulaaripiispaksi 18. toukokuuta 1970. Piispaksi konsekroinnin suoritti 27. kesäkuuta Domenico Enrici, jota avustivat David John Cashman ja Derek John Worlock.


title: Michael George Bowen

text: Bowenista tuli 14. maaliskuuta 1971 Arundel and Brightonin piispa. 28. maaliskuuta 1977 hän sai nimityksen Southwarkin arkkipiispaksi, jona hän toimi, kunnes erosi tehtävistään 6. marraskuuta 2003.


title: Michael George Bowen

text: Bowen oli ennen pappisvihkimystään viinikauppias.


title: Michael Bowen

text: Michael Bowen voi tarkoittaa ainakin seuraavia henkilöitä:


title: Henri Kiviaho

text: Henri Juhani Kiviaho (s. 26. helmikuuta 1994 Lappeenranta) on suomalainen jääkiekkomaalivahti, joka pelaa SM-liigajoukkue Porin Ässissä.


title: Henri Kiviaho

text: Kiviaho on Saimaan Pallon kasvatti. Hän siirtyi Kalevan Palloon 17-vuotiaana kaksivuotisella SM-liigasopimuksella kaudeksi 2011–2012, jonka Kiviaho pelasi kokonaan joukkueen A-nuorissa. Hänet palkittiin A-nuorten SM-liigan marraskuun 2011 kuukauden nuorena pelaajana. Kiviaho toimi kauden aikana myös KalPan SM-liigajoukkueen luukkuvahtina kolmen runkosarja- ja yhden playoff-ottelun verran. Toukokuussa 2012 hän teki kaksivuotisen jatkosopimuksen joukkueen kanssa.


title: Henri Kiviaho

text: Dallas Stars varasi Kiviahon viidennellä kierroksella 144. pelaajana . Myös kauden 2012–2013 hän aloitti KalPan kolmosmaalivahtina. Kiviaho pelasi yhden European Trophy -ottelun ennen kauden alkua, mutta ei saanut kuitenkaan peliaikaa SM-liigan puolella. Kauteen 2013–2014 hän lähti KalPan kakkosmaalivahtina Pekka Tuokkolalle. Kiviaho pelasi kolme ET-ottelua, mutta SM-liigadebyyttinsä hän teki 15. lokakuuta 2013 vieraissa Tampereen Ilvestä vastaan. Kiviaho keräsi KalPan 4–2-tappioon päättyneessä ottelussa 25 torjuntaa. Kaikkiaan hän pelasi kauden aikana 13 runkosarjaottelua.


title: Henri Kiviaho

text: Toukokuussa 2014 Kiviaho teki kolmivuotisen tulokassopimuksen Dallas Starsin kanssa. Hän pelasi kauden 2014–2015 kaikki ottelut ECHL-joukkue Idaho Steelheadsissa. Kiviaho puki AHL-joukkue Texas Starsin otteluihin, mutta ei saanut kuitenkaan peliaikaa. Kaudeksi 2015–2016 Dallas Stars lainasi hänet SM-liigajoukkue Tampereen Ilvekseen. Kiviaho toimi joukkueen pääasiallisena kakkosmaalivahtina Hannu Toivoselle ja pelasi 19 ottelua. Hän haki myös kymmenen Mestis-ottelun verran pelituntumaa Lempäälän Kisasta. Kaudeksi 2016–2017 Kiviaho palasi Pohjois-Amerikkaan. Hän pelasi loukkaantumisen vuoksi kuitenkin vain yhdessä ECHL-ottelussa Idaho Steelheadsissa.


title: Henri Kiviaho

text: Kaudeksi 2017–2018 Kiviaho siirtyi 1+1-vuotisella sopimuksella Porin Ässiin. Hän jäi joukkueessa selkeäksi kakkosmaalivahdiksi Andreas Bernardille ja pelasi 15 runkosarjaottelua. Huhtikuussa 2018 Ässät käytti Kiviahon sopimuksessa olleen option ja teki vuoden mittaisen jatkosopimuksen hänen kanssaan.


title: Henri Kiviaho

text: Kiviaho on pelannut kaksi poikien maaottelua.


title: O3b

text: O3b Networks, Ltd. on vuonna 2007 perustettu eurooppalais-yhdysvaltalainen satelliittitietoliikenteen yhtiö, joka tähtää Aasian, Afrikan ja Latinalaisen Amerikan markkinoille. Se pyrkii välittämään vuonna 2012 vielä rakenteilla olevien 12 satelliitin, jotka lentävät 8000 km korkeudella ekvaattorin yläpuolella, avulla laajakaista Internetiä alueille, joista kaapeliverkko puuttuu. Kiinan kansantasavalta on toimittanut eräille tämän markkinan maille tietoliikennesatelliittejaan, joten O3b on osin läntinen vastaus hintakilpailuun, johon perinteinen satelliittitietoliikenne ei pysty. Yhtiö on vuonna 2012 tehnyt merkittävän kaupan Karibian risteilyaluksen satelliittitietoliikenteeseen.


title: O3b

text: "O3b" nimi tulee sanoista "[The] Other 3 Billion" eli "Muut kolme miljardia ihmistä". Yhtiö toimii Jerseyn veroparatiisisaarella ja osa sen rahoituksesta perustuu hyväntekeväisyyden tuloveroa merkittävästi vähentävään vaikutukseen mm. Yhdysvalloissa. O3b-yhtiötä tukevat pääasiassa Luxemburgin valtion omistama SES, Google, HSBC, Liberty Global, Allen and Company, Northbridge Venture Partners, Soroof International, Development Bank of Southern Africa, Sofina ja Satya Capital.


title: O3b

text: Vuoden 2013 alkupuolella O3b laukaisee Sojuz-raketilla Kourousta ensimmäisen satellittinsa.


title: Maailman rumin koira -kilpailu

text: Maailman rumin koira valitaan vuosittain Petalumassa, Kaliforniassa pidettävien "Sonoma-Marin Fair" -markkinoiden yhteydessä järjestettävässä kilpailussa. Vuoden 2012 kilpailu oli järjestyksessään 24:s. Kesäkuisin pidettävän kilpailun voittaja saa palkinnoksi muun muassa pokaalin ja tuhat dollaria, sekä yhden vuoden "Doggie Dollar$" -koirankeksit. Moni voittajakoira on hyödyntänyt kuuluisuuttaan edistämällä löytökoirien auttamiskampanjoita.


title: Maailman rumin koira -kilpailu

text: Vuoden 2012 kilpailussa oli kolme kierrosta. Ensimmäisellä kierroksella valittiin rumin rotukoira ja rumin sekarotuinen koira. Toisella kierroksella näiden luokkien voittajat kilpailivat keskenään 500 dollarista ja pokaalista, ja tämän kierroksen voittaja kilpaili lopuksi edellisvuosien voittajia vastaan pääpalkinnosta. Tuomaristona toimivat yleisö ja kolmihenkinen raati.


title: Christian Nielsen (belgialainen kilpapurjehtija)

text: Christian Antoine Marie Pierre Nielsen (s. 23. kesäkuuta 1932) on belgialainen entinen kilpapurjehtija. Hän kilpaili Helsingin olympialaisissa 1952 finnjollassa, jossa hän oli 18. paras.


title: Sergei Gusev

text: Sergei Vladimirovitš Gusev (, s. 31. heinäkuuta 1975 Nižni Tagil, Venäjän SFNT, Neuvostoliitto) on venäläinen ammattilaisjääkiekkoilija. Gusev on pelannut NHLssä joukkueissa Dallas Stars ja Tampa Bay Lightning. Hänet varattiin Dallasiin . Hän pelasi silloin neljän vuoden ajan ja pelasi sinä aikana yhteensä 98 ottelua tehden pisteet 4+10 ja poimien 34 rangaistusminuuttia. Vuonna 2001 Gusev palasi Venäjälle Severstal Tšerepovetsiin. Nykyään hän pelaa Avtomobilist Jekaterinburgissa.


title: Joseph Dergham

text: Joseph Dergham (23. huhtikuuta 1930 Ebrine – 28. lokakuuta 2015) oli libanonilaissyntyinen, Egyptissä toiminut maroniitteihin kuulunut piispa. Hänet vihittiin papiksi 12. huhtikuuta 1959 ja nimitettiin Kairon eparkian johtoon 5. kesäkuuta 1989. Piispaksi vihkiminen seurasi 16. syyskuuta. Pääkonsekraattorina toimi Nasrallah Pierre Sfeir, jota avustivat Joseph Merhi ja Georges Abi-Saber.


title: Joseph Dergham

text: Dergham jäi eläkkeelle 18. syyskuuta 2005, ja hänen seuraajakseen nimitettiin François Eid.


title: Christian Nielsen

text: Christian Nielsen on ainakin seuraavien henkilöiden nimi:


title: Georges Abi-Saber

text: Georges Abi-Saber OLM (12. toukokuuta 1923 Wadi Sette – 26. elokuuta 2015) oli libanonilainen maroniitteihin kuulunut katolinen piispa. Hänet vihittiin papiksi 16. heinäkuuta 1952 ja nimitettiin Lattaquién (Laodikean) eparkian johtoon 4. elokuuta 1977. Piispaksi konsekroinnin suoritti 12. marraskuuta Antoine Pierre Khoraiche, jota avustivat Joseph Salamé ja Ibrahim Hélou.


title: Georges Abi-Saber

text: Abi-Saber sai 2. toukokuuta 1986 nimityksen Antiokian patriarkaatin vihkipiispaksi ja Araduksen titulaaripiispaksi. 23. marraskuuta 1990 hänet nimitettiin Saint-Maron de Montréalin eparkian johtoon Kanadaan, ja hän toimi siellä piispana, kunnes erosi tehtävistään 7. helmikuuta 1996.


title: Christian Nielsen (tanskalainen kilpapurjehtija)

text: Christian Søren Nielsen (7. huhtikuuta 1873 Kööpenhamina – 17. marraskuuta 1952 Kööpenhamina) oli tanskalainen kilpapurjehtija ja olympiamitalisti. Hän edusti seuratasolla gentoftelaista KDY:tä. Nielsen voitti hopeaa Pariisin olympialaisissa 1924 6mR-luokasta maansa venekunta Bonzon mukana.


title: Amornrat Kaewbaidhoon

text: Amornrat Kaewbaidhoon (; s. 23. kesäkuuta 1944) on thaimaalainen entinen jousiampuja. Hän osallistui Montréalin olympialaisissa 1976 henkilökohtaiseen kilpailuun, jossa hän sijoittui 18:nneksi.


title: S/S Vienti

text: S/S Vienti oli Euroopan rahtiliikenteessä ollut 1715 bruttorekisteritonnin höyrylaiva, jonka pituus oli 83,6 metriä. Se oli 1960-luvulla Suomen vanhimpia kauppaliikenteessä olevia höyrylaivoja. "Viennin" ura päättyi 1963 Katajanokan romutustelakalle.


title: S/S Vienti

text: Alus ajoi karille aamuyöllä 9. joulukuuta 1937 matkalla puulastissa Ostendeen. Hinaajan avustamana alus saatiin iltapäivällä irrotettua karilta.


title: S/S Vienti

text: Alus oli sota-aikana niin sanotulla villillä linjalla vastaanottaen rahdin mistä sai ja toimittaen sen seuraavaan satamaan. Alus oli 16. joulukuuta 1943 Bremenissä, kun satama joutui RAF:n pommituslennoston hyökkäyksen kohteeksi. Vuonna 1947 se kävi muun muassa Kapkaupungissa ja Madagaskarissa.


title: Hurtigruten: Minutt for minutt

text: Hurtigruten: Minutt for minutt oli norjalaisen NRK-televisioyhtiön lähettämä 134 tunnin televisiolähetys, joka esitettiin suorana lähetyksenä NRK2:lla sekä NRK:n nettitelevisiossa 16.–22. kesäkuuta 2011. Ohjelmassa seurattiin Hurtigruten-laiva M/S Nordnorgen matkaa Bergenistä Kirkkoniemeen. Ohjelmaa lähetettiin yli viisi ja puoli päivää yhteen menoon.


title: Hurtigruten: Minutt for minutt

text: Matkan varrella ihmiset seurasivat laivan saapumista satamiin.


title: Hurtigruten: Minutt for minutt

text: Lähetys pääsi myös Guinnessin ennätysten kirjaan maailman pisimpänä yhtäjaksoisena live-tv-dokumenttina. Ohjelmalla oli kesällä 2011 lähes kolme miljoonaa katsojaa.


title: Hurtigruten: Minutt for minutt

text: Idea ohjelmasta tuli NRK2:n vuonna 2009 lähettämästä yli seitsemän tuntia kestäneestä dokumentista "Junalla Bergenistä Osloon" ().


title: One Ok Rock

text: One Ok Rock (lausutaan "one o'clock") on japanilainen rockyhtye, jonka nykyiseen kokoonpanoon kuuluvat laulaja Takahiro Moriuchi, kitaristi Toru Yamashita, basisti Ryota Kohama ja rumpali Tomoya Kanki. Yhtye perustettiin vuonna 2005 Tokiossa, Japanissa. Yhtyeen debyyttialbumi "Zeitakubyō" julkaistiin marraskuussa 2007.


title: Don Raye

text: Don Raye, oik. Donald MacRae Wilhoite Jr. (16. maaliskuuta 1909 Washington – 29. tammikuuta 1985 Encino), oli yhdysvaltalainen populaarimusiikin sanoittaja. Hän teki 1930-luvulla musiikkia muun muassa Sammy Cahnin ja Saul Chaplinin kanssa ja sanoitti 1940-luvulla runsaasti elokuvamusiikkia. Hänen merkittävin yhteistyökumppaninsa oli säveltäjä Gene De Paul, jonka kanssa Raye kirjoitti muun muassa kappaleet ”I’ll Remember April” ja ”You Don’t Know What Love Is”. Lauluyhtye The Andrews Sisters saavutti suosiota Rayen sanoittamalla musiikilla, ja useat myöhemmät artistit ovat tehneet uusintaversioita hänen kappaleistaan.


title: Don Raye

text: Donald MacRae Wilhoite Jr. syntyi Washingtonissa vuonna 1909. Hän oli nuorella iällä lahjakas tanssija, ja teini-iässä hän alkoi esiintyä vaudevillessä. Hän opiskeli New Yorkin yliopistossa ja valmistumisensa jälkeen kiersi esiintymässä Euroopassa ja eri puolilla Yhdysvaltoja. Vuonna 1935 hän aloitti laulujen kirjoittamisen saadakseen lisämateriaalia New Yorkissa järjestämäänsä yökerhoesitykseen.


title: Don Raye

text: Sanoittaminen otti pian pääroolin Rayen uralla. Hän työskenteli 1930-luvulla muun muassa Sammy Cahnin ja Saul Chaplinin kanssa. Vuonna 1940 hän kirjoitti yhden varhaisimmista hiteistään, ”Down the Road a Piece”. Vuonna 1940 Rayelle tarjottiin sopimusta elokuvasanoittajana ja hän muutti Hollywoodiin. Hänen ensimmäinen elokuvansa oli "Argentine Nights", jossa esiintyi laulutrio The Andrews Sisters. Rayen tekemät kappaleet, kuten Hughie Princen ja Vic Schoenin kanssa tehty ”Rhmuboogie”, nostivat yhtyeen merkittäväksi boogie-woogien esittäjäksi. Muita Rayen The Andrews Sistersille kirjoittamia kappaleita olivat ”Well All Right!”, ”Beat Me Daddy, Eight to the Bar” sekä ”Boogie Woogie Bugle Boy”, joka oli ehdolla parhaan laulun Oscarin saajaksi. Vuonna 1940 Raye sanoitti Al Jacobsin kappaleen ”This Is My Country”, joka on myöhemmin tullut tunnetuksi Disneylandin jokailtaisen ilotulitusesityksen loppukappaleena.


title: Don Raye

text: Palveltuaan vuosina 1941–1945 Yhdysvaltain maavoimissa Raye palasi elokuvamusiikin pariin. Hänen pääasialliseksi yhteistyökumppanikseen tuli newyorkilaisen säveltäjä Gene De Paul. He kirjoittivat 1940-luvulla musiikkia lukuisiin Universal Studiosin elokuviin.


title: Don Raye

text: Raye lopetti musiikin tekemisen vuonna 1949. Hänen musiikkinsa suosio jatkui 1950-luvulta pitkälle eteenpäin, kun uuden sukupolven artistit tekivät uusia versioita hänen kappaleistaan. Muun muassa Chuck Berry, The Rolling Stones ja Flamin’ Groovies ovat nauhoittaneet cover-versioita Rayen sanoittamista kappaleista. Bette Midler nosti ”Boogie Woogie Bugle Boyn” singlelistan kymmenen kärkeen vuonna 1972.


title: Don Raye

text: Don Raye kuoli Encinon kaupungissa Kaliforniassa 29. tammikuuta 1985. Hänet valittiin kuolinvuotenaan Songwriters Hall of Fameen.


title: Apilakirjokääriäinen

text: Apilakirjokääriäinen ("Capricornia boisduvaliana") esiintyy mm. Rovaniemellä. Se on Suomen harvinaisempia perhosia ja on luokiteltu Suomen lajien uhanalaisarvioinnissa 2010 äärimmäisen uhanalaiseksi (CR).


title: Apilakirjokääriäinen

text: Etusiivet ovat pohjaväriltään tasaisen ruskeat ja niissä on tummia, siivensuuntaisia viiruja. Siiven poikki kulkee useita hopeanhohtoisia poikkiviiruja. Takasiivet ovat harmaanruskeat ja vaalenevat tyveä kohti. Siipiväli 15–16 mm.


title: Apilakirjokääriäinen

text: Apilakirjokääriäisen levinneisyys kattaa suuren osan Eurooppaa. Suomessa laji on ollut aikaisemmin yleinen, mutta taantunut rajusti ja nykyisin lajin ainoa tunnettu esiintymispaikka sijaitsee Rovaniemellä. Laji on erityisesti suojeltava ja sen elinympäristön turvaamiseksi on perustettu suojeluohjelma, minkä ansiosta esiintymisaluetta ei saa heikentää tai hävittää. Perhonen lentää kesä-heinäkuun vaihteessa.


title: Apilakirjokääriäinen

text: Apilakirjokääriäinen vaatii elinympäristökseen kuivia ja harvakasvuisia ketoja. Toukka kehrää ravintokasvina toimivan apilan juurelle suojaavan seitin. Talvehtii keskenkasvuisena toukkana.


title: Apilakirjokääriäinen

text: Toukka elää puna-apilalla ("Trifolium pratense").


title: Bob Boozer

text: Robert Lewis ”Bob” Boozer (26. huhtikuuta 1937 Omaha, Nebraska – 19. toukokuuta 2012 Omaha, Nebraska) oli yhdysvaltalainen koripalloilija, olympiavoittaja ja Pan-Amerikan kisojen kultamitalisti. NBA:ssa Boozer pelasi 11 kautta vuosina 1960–1971.


title: Bob Boozer

text: Isona laitahyökkääjänä pelannut Boozer pelasi Rooman kesäolympialaisissa 1960 olympiakultaa voittaneessa Yhdysvaltain joukkueessa. Pan-Amerikan kisoista Boozer voitti Chicagossa 1959 kultaa. Seuratasolla hän pelasi NBA:ssa vuosina 1960–1971.


title: Bob Boozer

text: Boozerin varasi NBA:han ykkösvarauksena Cincinnati Royals, jonka lisäksi Boozer pelasi viidessä muussa NBA-joukkueessa. Kaudella 1970–1971 hän voitti Milwaukee Bucksin joukkueessa NBA:n mestaruuden. Vuonna 1968 hänet valittiin un.


title: Bob Boozer

text: Boozer kuoli 75 vuoden ikäisenä aivoaneurysmaaan 19. toukokuuta 2012.


title: Konalan kirkko

text: Konalan kirkko on Konalan asuinalueella Helsingissä sijaitseva seurakuntatalo ja kirkkorakennus. Sen suunnitteli arkkitehti Heikki Castrén, ja se vihittiin käyttöön 14. lokakuuta 1973. Kirkko oli pieni lähiökirkko: kirkkosali oli vain noin 50–60 hengen kappeli. Rakennuksessa oli lisäksi kaksi arkisalia, jotka voitiin yhdistää kirkkosaliin, niin että tilaa oli noin 100 hengelle. Kirkossa oli 12,5-äänikertaiset urut.


title: Konalan kirkko

text: Kirkkosalin katseenvangitsija oli taidemaalari Mauri Favénin värikäs, 18 metriä pitkä alttariseinämaalaus "Kolmas aamu". Konalan kirkossa järjestettiin toimintaa pääasiassa lapsille ja kouluikäisille.


title: Konalan kirkko

text: Kirkon takana on pelkistetty torni, jonka huipulla on risti. Kirkonkelloja siinä ei ollut, vaan kellojensoitto tuli ääninauhalta.


title: Konalan kirkko

text: Helsingin seurakuntayhtymä myi kirkon vuonna 2016, ja vuodesta 2018 alkaen, muutostöiden jälkeen, rakennus on toiminut päiväkotina.


title: Martin Alvarado

text: Martin Alvarado on argentiinalainen muusikko. Hän on esiintynyt muun muassa Johanna Debreczenin kanssa. Alvarado on esiintynyt Suomessa useita kertoja, ja hänellä on myös sukulaisia Suomessa.


title: Naseeruddin Shah

text: Naseeruddin Shah (s. 20. heinäkuuta 1950) on intialainen näyttelijä. Häntä pidetään yhtenä Intian parhaista näyttelijöistä. Shah on voittanut useita arvostettuja palkintoja, kuten kolme National Film Awards -palkintoa ja kolme Filmfare Awards -palkintoa. Intian valtio myönsi hänelle Padma Shri -palkinnon vuonna 1987 ja Padma Bhushan -palkinnon vuonna 2003.


title: Buergerin tauti

text: Buergerin tauti eli thromboangiitis obliterans on sairaus, joka aiheuttaa varsinkin raajojen verisuonten ahtautumista ja tukkeutumista. Sairaus on harvinainen, ja suurimmassa vaarassa saada sen ovat 20–40-vuotiaat miehet, jotka ovat tupakoineet runsaasti tai käyttäneet purutupakkaa. Myös Raynaudin oireella voi olla yhteys Buergerin tautiin. Lapsilla tauti on erittäin harvinainen mutta saattaa liittyä autoimmuunisairauteen. Naisia on potilaista vain kymmenesosa.


title: Buergerin tauti

text: Buergerin taudin oireita ovat raajojen värin muutokset; ne saattavat olla kalpeat, punaiset tai sinertävät. Raajat voivat myös tuntua kylmiltä. Kipuja, ihomuutoksia ja haavaumia esiintyy. Buergerin taudissa hoidon tavoitteena on oireisiin puuttuminen. Oireet voivat lakata, jos potilas lopettaa tupakkatuotteiden käytön, mutta osassa tapauksista käden tai jalan amputointi on välttämätöntä.


title: Buergerin tauti

text: Buergerin tauti on yleisempi esimerkiksi Kaakkois-Aasian, Intian sekä Lähi-idän väestöillä ja varsinkin Bangladeshissa kuinpohjoiseurooppalaisilla. Sairaus on nimetty lääkäri Leo Buergerin (1879–1943) mukaan.


title: Erik Rhodes (pornonäyttelijä)

text: Erik Rhodes (8. helmikuuta 1982 Long Island – 14. kesäkuuta 2012 New York) oli yhdysvaltalainen homopornonäyttelijä. Hänen syntymänimensä oli James Elliott Naughtin, ja hän loi kahdeksanvuotisen uran pornoteollisuudessa ennen sydänkohtauksen aiheuttamaa kuolemaansa 30-vuotiaana. Hän oli Falcon Studiosin tähti. Hän kertoi avoimesti elämästään pornonäyttelijänä ja prostituoituna. Hän myönsi steroidien ja huumausaineiden käytön, ja hän kertoi nelivuotisen suhteen päättymisestä kuolinvuonnaan.


title: Erik Rhodes (pornonäyttelijä)

text: Rhodes sai vuonna 2008 parhaan pääosanäyttelijän Grabby-palkinnon ("The Ivy League"). Lisäksi samassa kategoriassa palkittiin Jason Ridge. Samana vuonna Rhodes voitti parhaan versatile-esiintyjän Grabbyn.


title: Erik Rhodes

text: Erik Rhodes on:


title: Metsäkansan kirkko

text: Metsäkansan kirkko on Valkeakosken Sääksmäen Metsäkansan kylässä sijaitseva suorakaiteinen rapatusta tiilestä 1938 rakennettu pitkäkirkko. Kirkon alttarisyvennys erkanee kuoripäädystä runkohuonetta kapeampana. Toiselta pitkältä sivulta taas ulkonee matala siipirakennus ja sisäänkäynnin päätyharjalla on isokokoinen kattoratsastaja. Korkeat ikkunat ovat kaaripäätteiset lukuun ottamatta alttarisyvennyksen sivuikkunaa. Ulkokatot ovat satulakattoja, sisällä on puinen taitekatto. Kirkon lahjoitti ja rakennutti synnyinkyläänsä vuorineuvos Emil Aaltonen. Kirkon suunnitteli tamperelainen arkkitehti Jaakko Tähtinen. Aaltonen lahjoitti myös kirkon urut, alttaritaulun ja erillisen kellotapulin kellot. Kirkon hankkimista varten perustettu rukoushuoneyhdistys lahjoitti kirkon seurakunnalle 1972. 11-äänikertaiset urut valmisti Kangasalan urkutehdas 1939, alttaritaulu on jäljennös Bartolomé Esteban Murillon Neitsyt Mariaa ja Jeesus-lasta esittävästä maalauksesta.


title: Born to Defense

text: Born to Defence (kiinaksi 中華英雄) on vuonna 1986 julkaistu hongkongilainen toimintaelokuva. Elokuvan pääosia esittävät Jet Li, Zhao Erkang, Song Jia, Kurt Roland Petersson, Dean Harrington, Mark King, Paulo Tocha, Cho Wing, Dion Lam ja Tony Yuen. Elokuvan on ohjannut Jet Li.


title: Naked Child

text: Naked Child on yhdysvaltalaisen laulaja-lauluntekijä Lee Claytonin kolmas sooloalbumi. Se on ilmestynyt vuonna 1979 Capitol Recordsin kustantamana.


title: Naked Child

text: Tuottaja on Neil Wilburn yhtiöstä Free Flow Productions.


title: Naked Child

text: Albumin tunnuslauseena on Claytonin "I am but a naked child composed of pure white light".


title: Naked Child

text: LP-levyn sisäpussissa on valokuva salamasta, joka liittyy kappaleen "10,000 Years" sanoitukseen, ja toisella puolella koirasta nimeltä Elvis Firewolf. Kappaleen "I Ride Alone" lopussa kuullaankin koiran ulvontaa.Kaikki laulut ovat Lee Claytonin tekemiä ja sanat on painettu LP-levyn sisäpussiin. Laulujen 1.1 ja 1.4 tekijänoikeuksista vastaa Resaca Music Publishing Co. (BMI) ja muista Silver Soul Music (BMI). "Saturday Night Special" on vuodelta 1978 ja muut vuodelta 1979.


title: Naked Child

text: Erityiskiitokset menevät Hollywood Roosevelt Hotelin henkilökunnalle ja johdolle sekä Suurelle Hengelle.Albumi on arvosteltu Soundi-lehdessä ja edellisen albumin "Border Affair" tavoin hyväksi havaittu. Musiikki on perinteistä Nashville-kantria rotevampaa ja se onkin lähempänä rockia kuin kantria. Lyriikoissaan Clayton pyrkii albumin nimen viittaamaan rehellisyyteen ja niissä on omaelämäkerrallisuutta. Edellisen albumin muusikoista mukana ovat kosketinsoittaja Andy McMahon ja kitaristi Philip Donnelly. Tuottaja Neil Wilburn on onnistunut luomaan levylle täydellisen soinnin.


title: Lee Clayton

text: Lee Clayton (syntyään Billy Schatz; s. 29. lokakuuta 1942 Russellville, Alabama) on yhdysvaltalainen laulaja-lauluntekijä.


title: Lee Clayton

text: Hän vietti nuoruutensa Oak Ridgen kaupungissa Tennesseessä ja Tennessee oli hänen kotipaikkansa vielä 1970-luvun lopulla.


title: Lee Clayton

text: Clayton luetaan outlaw countryn genreen. Hänen tunnetuimpiin lauluihinsa kuuluu "Ladies Love Outlaws", jonka levytti vuonna 1972 Waylon Jennings saaden sen menestymään ja tehden Claytonin nimeä tunnetuksi. Jennings on levyttänyt myös Claytonin laulut "If You Can Touch Her at All" ja "Memory Change". "Ladies Love Outlaws" -kappaleen on levyttänyt myös muiden muassa Tom Rush. Bonnie Koloc on levyttänyt Claytonin kappaleen "Silver Stallion", ja hän menestyi sillä country-listoilla. Muita levytyksiä Claytonin kappaleista ovat tehneet Hoyt Axton, Jerry Jeff Walker ja The Everly Brothers.


title: Lee Clayton

text: Nuoruudessaan Lee Clayton opetteli soittamaan isänsä ostamaa akustista kitaraa ja kuuli radiosta sellaisia artisteja kuin Jimmie Rodgers, Hank Williams, Red Foley, Grand Ole Opryn tähdet, Elvis Presley ja Buddy Holly.


title: Lee Clayton

text: Peruskoulutuksen jälkeen hän pestautui ilmavoimiin ja sai lentäjän lupakirjan. Suihkuhävittäjälentäjän ammattia hän harjoitti sitten neljän vuoden ajan ja näistä ajoista kertoo hänen laulunsa "Old Number Nine".


title: Lee Clayton

text: Tämän jälkeen hän palasi musiikin pariin ja vietti vuoden kiertelevää elämää ja klubeissa esiintyen. Lopulta hän päätyi Nashvilleen aikoen ryhtyä ammattimaiseksi lauluntekijäksi. Pian hän saikin sopimuksen musiikkikustantamolta. "Ladies Love Outlaws" -kappaleen myötä Clayton sai levytyssopimuksen MCA-yhtiöltä, mutta vuoden 1973 esikoisalbumi "Lee Clayton" ei kuitenkaan menestynyt kaupallisesti. Epäonnistumisen myötä Claytonin elämässä alkoholi ja kokaiini tulivat kuvaan mukaan ja välillä hän oli jo kuolemaisillaan. Näistä kokemuksista kertovat hänen laulunsa "Tequila Is Addictive" ja "A Little Cocaine". Yleensäkin Claytonin laulut ovat varsin omakohtaisia.


title: Lee Clayton

text: Lee Clayton oli itsemurhan partaalla ja siirtyi Kaliforniaan. Siellä hän vietti yli vuoden Joshua Treen autiolla aavikkoalueella tehden uusia lauluja. Noihin aikoihin hän oli myös kiinnostunut kiinalaisesta I Chingista.